گەرمیانییەکان: بەرپرسانی هەرێم ڕێگریی لە ناڕەزایەتییەکان دژ بەداگیرکاریی دەکەن – کوردی – RojNews.News\n08/07/2020 - 8:11:19 am\nهاوڵآتیان و ڕێگری لە ناڕازەیەتییەکان\nتوێژە جیاوازەکانی گەرمیان، ئاماژە بۆ ئەوەدەکەن، سەرەڕایی بوونی قەیرانێکی زۆر و داگیرکاریی و پەلاماری بەردەوامی وڵاتان و بێدەنگی و بێهەڵوێستی بەرپرسانی هەرێمی کوردستان لەئاستیاندا، لە پێناو ڕازیکردنی دڵی داگیرکەران زۆربەی کات لە لایەن هێزە ئەمنییەکانەوە، ڕێگییان لێدەکرێت گردبوونەوە و خۆپیشاندانی ناڕەزایی ئەنجامبدەن.\nسەرەڕای سنوور بەزاندنی خاکی باشوری کوردستان، لەلایەن هێزەکانی دەوڵەتی تورک و بۆردوومانکردن و شەهیدکردنی خەڵکی سڤیل، هەروەها هەبوونی قەیرانی سیاسی و دارایی و پێنەدانی مووچە، بەڵام لەلایەن بەرپرسان و هێزەچەکدارەکانی هەرێمی کوردستانەوە لەماوەی ڕابردوودا لەشار و شارۆچکەکانی هەرێمی کوردستان چەندین جار ڕێگریی لە گردبوونەوە و ناڕەزایەتییەکانی خەڵک کراوە، بە تایبەت ئەو ناڕەزایەتییانەی دژ بە داگیرکاریی ئەنجامدەدرێن.\nتوێژە جیاوازەکانی گەرمیان، ئەوە دەخەنەڕوو، جیاواز لە شارەکانی دیکەی هەرێم زیاتر ڕێگریی لەوان دەکرێت دژ بە داگیرکاریی خۆپیشاندان و گردبوونەوە ئەنجامبدەن، هەروەها زۆرکات مۆڵەتی خۆپیشاندانیان پێنادرێت و بەربەست لەبەردەم ڕۆژنامەنووسانیشدا دروستدەکرێت لەکاتی ئەنجامدانی ئەرکەکانیاندا، دەربارەی ئەم مژارە توێژە جیاوازەکانی شارۆچکەی کەلاری ناوەندی ئیدارەی گەرمیان، بۆ ڕۆژنیوز دەدوێن.\nهەردی عەباس، چالاکوانی کۆمەڵگەی مەدەنی، دەڵێت: لەدوای ساڵی ١٩٩١ەوە، کوردستان بەدۆخی وەهادا تێنەپەڕیووە، بەهۆی ئەو نادادیەی کە حکومەتی کوردیی لەباشور لەگەڵ هاوڵاتیانی خۆیدا دەیکات، لەگەڵ ئەوەشدا هەڵوێست وەرگرتن و ناڕەزایەتی دەربڕینی هاوڵاتیان سنوردارکراوە، یاخود زۆرێک لە نوسەر و ڕۆشنبیرەکان لەژێر سێبەری حزبدان و کەی حزبەکەیان داوایان لێبکات گردبوونەوە ئەنجام دەدەن و هەرکات فەرمانی بێدەنگیان پێبکرێت بێدەنگدەبن، هەروەها لایەنە ئەمنییەکانیش بەرژەوەندی خۆیان لەچیدا ببیننەوە هەروا دەکەن، بۆ ئەوەی دەسەڵاتی خۆیان بسەپێنن.\nعومەر عەبدولڕەحمان، سەرپەرشتیاری لقی گەرمیانی سەندیکای ڕۆژنامەنووسانی کوردستان، وتی: ئەو ئاستەنگیانەی لەبەردەم ڕۆژنامەنووسان و خۆپیشاندەرانی سنوری ئیدارەی گەرمیان دروست دەبێت، زیاتر لەوکاتانەدایە کە خەڵک بۆ پرسێکی نەتەوەیی خۆپیشاندان و گردبوونەوە سازدەکەن یاخود ڕۆژنامەنووسان کە ڕووماڵی بابەتێکی نەتەوەیی دەکەن، ئەمەش نازاندرێت هۆکارەکانی چین بەڵام لەگەڵ بەرژەوەندی لایەنە ئەمنییەکاندا ناگونجێت، کەچی لەپارێزگای سلێمانی ڕێگرییەکان بەشێوەی ئێرە زەق نەبوونەتەوە، ئەمەش دەگەڕێتەوە بۆ ئەوەی کە چاوێکی زۆر لەسەر سلێمانییە، چ وەک پارێزگا و چ وەک ناوەندی ڕۆشنیبیری.\nسەرپەرشتیاری لقی گەرمیانی سەندیکای ڕۆژنامەنووسانی کوردستان، وتیشی: داواکارین چیتر بەربەست لەبەردەم ڕۆژنامەنووساندا دروست نەکرێت و ڕێگە بدرێت بە ڕۆژنامەنووسان، بەوپەڕی ئازادییەوە ئیش و کارەکانیان ئەنجام بدەن.\nهەر دەربارەی پرسی ڕێگریی لە خۆپیشاندانەکان جەوهەر شکور، ئەندامی کۆمیتەی ناوەندی حزبی شیوعی کوردستان، وتی: جێگەی داخە دەسەڵات بەشێوەیەکی نادرووست مامەڵە لەگەڵ ئازادی ڕادەربڕیندا دەکات، دەبێت ئەو ڕاستیەش بزانین کە مرۆڤی کورد تا ئەو سنورە ئازادە کە کار لەبەرژەوەندی حزبەکان نەکات، کە گەیشتە ئەو ئاستە هیچ شتێک بوونی نابێت بەناوی ئازادی ڕادەربڕێنەوە لەلای ئەوان.\nوتیشی: ئەو جیاوازییەی کە لەنێوان گەرمیان و ناوچەکانی تردا دەکرێت هیچ خزمەت بەدۆزی کورد ناکات، بۆیە پێویستە حکومەت گوێ لەداواکاریی و ناڕەزایەتییەکانی خەڵک بگرێت و ڕەخنەی بونیاتنەری پێ قبوڵ بێت نەک سەرکوتی بکات، هەروەها دەبێت لەپرسە نەتەوەییەکاندا بەدەنگی هاوڵاتیەکانیەوە بێت و ڕێگەیان لێنەگرێت، بۆ ئەوەی هەموو تاکێکی ئەم وڵاتە خۆی بە بەرپرسیار بزانێت بەرامبەر دەستدرێژی وڵاتانی داگیرکەر و خەبات بۆ وەدەرنانیان بکات، بۆ ئەوەی چیتر سوکایەتی بەپیرۆزییەکانی کورد نەکرێت.\nلە گرێسپی تەقینەوەیەک ڕوویدا


NRT TV | جۆراوجۆر | ئایا زۆر بەکارهێنانى موعەقەمى دەست زیانى هەیە؟\nئیسرائیل یەکەیەکی هەواڵگریی بە ناوی ٩٩٠٠ دروستکرد\nئایا زۆر بەکارهێنانى موعەقەمى دەست زیانى هەیە؟\n9827 جار خوێندراوەتەوە\nڕێکخراوى دەرمان و خۆراکى ئەمریکى ڕایگەیاندووە، زێدەڕۆییکردن لە بەکارهێنانى پاککەرەوەکانى دەست لەبرى شۆردن بە ئاو و سابون زیانى تەندروستى هەیە.\nبەپێى هەواڵێکى ماڵپەڕى سکاى نیوز، ڕێکخراوى دەرمان و خۆراکى ئەمریکى هۆشدارى لە زێدەڕۆییکردن لەبەکارهێنانى ئەو ماددانە داوە کە بۆ پاککردنەوەى دەست لەبرى شۆردن بەئاو و سابون داوە، ئاماژەى بەوەشکردووە، جگە لەوەى نابێت ئەو پاککەرەوانە بکرێنە جێگرەوەى دەست شۆردن، پێویستە لە جۆرەکانى دڵنیابن و بەڕێژەى زیاتر لە %٦٠ى کحول لە پێکهاتەکەیدا هەبێت.\nڕونیشکراوەتەوە، ئەو موعەقەمانەى بەکاردەهێندرێن هەردوو مادەى تريكلوسان و تريكلوكربان لە پێکهاتەکەیاندا هەیە کە بەرپرسن لە لەناوبردنى بەکتریا و میکرۆبەکان، لەکاتى زۆربەکارهێنانی ئەو پاککەرەوانەشدا، پێست ئەو دوو ماددەیە دەمژێت و کێشەى تەندروستى زۆر دروستدەکات و پێستیش تووشى هەستیارى دەکات.\nباس لەوەشکراوە، موعەقەمەکان ماددەى بۆنداریان تێدایە بۆ بۆنخۆشکردنى دەست، ئەوەش بۆ هەناسەدان و ڕێڕەوى هەناسە زیانبەخشە، ڕێکخراوەکە پاککەرەوەى بێ بۆن بۆ پاککردنەوەى دەست بەباشتر دەزانێت.\nئەوەش لە کاتێکدایە، لەگەڵ بڵاوبونەوەى ڤایرۆسى کۆرۆنا، خەڵکى بەشێوەیەکى بەربڵاو وەک راگرتنى پاک و خاوێنى دەستەکانیان پەنایان بۆ بەکارهێنانى موعەقەمەکانى دەست بردووە و بەکارهێنەرانى ئەو جۆرە پاککەرەوانە زیادیانکردووە.


براد پیت شكایەت لە ئەنجلینا دەكات\nگوڵان میدیا June 21, 2022 هونەری\nهاوشێوەی جۆنی دیپ و ئەمبر هیرد، براد پیتی ئەستێرەی هۆڵیۆد سكاڵای لەسەر ئەنجلینا جۆلی هاوسەری پێشووی تۆماركرد، بە تۆمەتی ناوزڕاندن، بەهۆی هەڵوێستی ئەو لەسەر كۆمپانیایەكی واین كە بۆ خێزانەكەی دەگەڕێتەوە.\nئەمە یەكەم دۆسییە نییە كە براد پیت لەسەر ئەنجلینا هاوسەری پێشووی تۆمار بكات، لە سەرەتای ئەمساڵدا سكاڵای یاسایی لەسەر ئەنجلینای هاوسەری پێشووی تۆماركرد، بەهۆی گرێبەستێكی كاركردنەوە كە چەند مانگێك لەمەوبەر بە نهێنی واژووی كردووە، بەبێ ئەوەی ئەو ئاگاداری بێت.\nئەمە دووەم سكاڵای پیتە دژی ئەنجلینا جۆلی، لە یەكەمیاندا داوای قەرەبووی زیانەكانی لە كۆمپانیاكە كردووە، داوا نوێیەكەش تۆمەتێكی روونی تێدایە كە زیانی بە ناوبانگی كۆمپانیای شەرابی شاتۆ میراڤاڵ گەیاندووە، كە بە هاوبەشی خاوەندارێتییان كردووە، دوای ئەوەی ئەنجلینا جۆلی پشكەكانی فرۆشتووە بە كەسێكی نامۆ.\nبراد پیت لە داواكەیدا، جۆلی تۆمەتبار كردووە بەوەی كە لە مانگی تشرینی یەكەمی ساڵی٢٠٢١ پشكەكانی لە كۆمپانیاكە فرۆشتووە بە بازرگانێكی رووسی، بەبێ ئەوەی ئەو ئاگاداری بێت، لەكاتێكدا مافی ئەوەی هەیە پێش فرۆشتنی ئاگادار بكرێتەوە زانیاریی هەبێت.\nبەپێی ئەوەی كە رۆژنامەی زە بلاست پشتڕاستی كردووەتەوە، براد پیت ئیدیعای كردووە كە ئەنجلینا پشكەكانی فرۆشتووە، لە كاتێكدا ئاگادارە كە خاوەنە نوێیەكان رەنگە دەست بەسەر تەواوی كۆمپانیاكەدا بگرن، كە خۆێ دایمەزراندووە.\nلە شكایەتەكەی براد پیتدا هاتووە: «وەبەرهێنانەكانی شاتۆ میراڤاڵ بوونە خولیای براد پیت، هەروەها بزنسێكی قازانج بەخشە، چونكە كۆمپانیاكە، لەژێر سەرپەرشتیی ئەودا گەشەی كرد و بووە بە كۆمپانیایەكی جیهانی بە چەندین ملیۆن دۆلار، و یەكێك لە بەناوبانگترین كۆمپانیاكانی جیهان و، لەم نێوەندەدا جۆلی هیچ بەشدارییەكی لە سەركەوتنی كۆمپانیاكەدا نەكردووە.»\nئاماژەی بەوەشكردووە كە: «بە پێشێلكردنی تەواوەتی رێككەوتنی نێوانیان، جۆلی هەوڵی داوە پیت ناچار بكات، بۆ هاوبەشیكردن لەگەڵ كەسێكی نامۆ و، نیازی باشی نییە، جۆلی بە نهێنی پرۆسەی فرۆشتنی ئەنجام داوە و، بە ئەنقەست پیتی پەراوێز خستووە و گرێبەستی نێوانیانی پێشێل كردووە.


خولی فێرکاریی زمانی کوردی له ئه‌سته‌نبۆڵ به‌ڕێوه چوو – گه‌شه‌پێدان\nماڵه‌وه/ خوێندن و په‌روه‌رده/خولی فێرکاریی زمانی کوردی له ئه‌سته‌نبۆڵ به‌ڕێوه چوو\nبه هاوکاری و هه‌ماهه‌نگیی هه‌ندێک ئه‌نجومه‌نی مه‌ده‌نی و لایه‌نه سیاسییه کوردییه‌کانی تورکیا خولی فێرکاریی زمانی کوردی له ئه‌سته‌نبۆڵ به‌ڕێوه چوو.\nبه گوێره‌ی ئه‌و زانیارییانه‌ی ده‌ست که‌وتووه به هاوکاری و هه‌ماهه‌نگیی هه‌ندێک ئه‌نجومه‌نی مه‌ده‌نی و لایه‌نه سیاسییه کوردییه‌کانی تورکیا خولی فێرکاریی زمانی کوردی له ئه‌سته‌نبۆڵ به‌ڕێوه چوو. ئه‌م خوله فێرکارییه به دوای دامه‌زراندنی هه‌ندێک که‌مپێنی زمانی کوردی و ئاراسته‌کردنی داواکاریی فراوان به‌و که‌مپێنانه له ئه‌سته‌نبۆڵ ساز کرا و به‌پێی هه‌ماهه‌نگییه ئه‌نجام‌دراوه‌کان بڕیاره خولێکی فێرکاریی هاوشێوه‌ش له ئه‌نقه‌ره، ئێزمیر، وان و ئامه‌د به‌ڕێوه بچێت.\nفه‌وزی بۆلگان سکرتێری گشتیی بزاڤی ئازادی ئاماژه‌ی به به‌ڕێوه‌چوونی خولی فێرکاریی زمانی کوردی له ئه‌سته‌نبۆڵ کرد و گوتی: هه‌م له تورکیا و هه‌م له شاره کوردنشینه‌کاندا داواکارییێکی زۆر بۆ به‌ڕێوه‌چوونی ئه‌و خوله فێرکارییه له ئێمه کراوه. له 2 ناوچه‌ی جۆراوجۆری تورکیا خولی فێرکردنی زمانی کوردیمان بۆ منداڵان ڕێخستووه.\nخه‌ریکین په‌ره به پڕۆژه‌که ده‌ده‌ین، داواکارییێکی زۆر کراوه، ته‌نانه‌ت پێشنیاری پشتیوانیی ئابووریش ئه‌نجام دراوه. ژماره‌یێک له دایک و باوکه‌کان په‌یوه‌ندی به ئێمه‌وه ده‌گرن و داوا ده‌که‌ن منداڵه‌کانیان له ڕێگای زمانی کوردییه‌وه فێری بایه‌خه ئیسلامییه‌کان بن و مکووڕن له‌سه‌ر ئه‌وه‌ی که منداڵه‌کانیان فێری زمانی کوردی بن.\nبه‌یاننامه‌ی رێكخراوی گه‌شه‌پێدانی قوتابیانی كوردستان ده‌رباره‌ی گه‌ڕانه‌وه‌ی ده‌رماڵه‌ی قوتابیانی زانكۆ و په‌یمانگاكان.\nوەزارەتی خوێندنی باڵا: هەژمارکردنی نمرەی کوردی و عەرەبی بەشێوەیەکی ئارەزوومەندانە جێبەجێ دەکرێت


شاندی پارتی گەیشتە مەكتەبی سیاسی یەكێتی – تۆڕی میدیایی خەڵک\nشاندی پارتی گەیشتە مەكتەبی سیاسی یەكێتی\nهەواڵ بڵاوکراوەتەوە: 18/10/2021\nئەمڕۆ دوو شەممە شاندێكی پارتی دیموكراتی كوردستان بە سەرۆكایەتی فزیل میرانی سكرتێری مەكتەبی سیاسی پارتی گەیشتنە مەكتەبی سیاسی یەكێتی نیشتمانی كوردستان.\nبەپێی زانیارییەكان شاندە باڵاكەی پارتی دیموكراتی كوردستان سەردانی یەكێتیی نیشتمانیی كوردستان و بزووتنەوەی گۆڕان و حیزبی سۆسیالیست دیموكراتی كوردستان دەكات.\nشاندی پارتی لە میانەی كۆبوونەوەی لەگەڵ ئەو حیزبانەدا تاووتوێی هەڵبژاردنەكان و بەرنامەی حیزبە كوردستانییەكان بۆ چوونە بەغدا و بەشداریكردن لە كابینەی داهاتووی حكومەتی عێراق دەكات.\nپارتی دیموكراتی كوردستان 32 كورسی پەرلەمانی لە هەڵبژاردنەكانی 10ی ئۆكتۆبەر هێناوە و یەكێكە لەلایەنە گەورە و سەرەكییەكانی پێكهێنەری كابینەی داهاتوو.\nیەكێتیی: پێشوازیی لە یەكبەرنامەیی كورد بۆ بەغدا دەكەین\nتوركیا چاوەڕێی مۆڵەتی مۆسكۆ و واشنتنە بۆ هێرشكردنەسەر رۆژئاوا\nخەڵك- سەرۆكی پارتی دیموكراتی كوردستان لە "ئیڤێنتی تایبەت بە یادی 30 ساڵەی ڕاگەیاندنی ناوچەی ئارام بۆ هەرێمی كوردستان" ڕایگەیاند، لە كۆڕەودا پێشمەرگە…\nخەڵك- سەرۆكی دەزگای ستاندەر ڕایدەگەیەنێت، پارتی هەوڵ بۆ وەرگرتنی پۆستی داهاتووی سەرۆك كۆماری عێراق دەدات. (زیاتر…)\nمەسرور بارزانی: ئاغا و كوێخا نیین و خزمەتكاریین\nخەڵك- مەسرور بارزانی، ڕایدەگەیەنێت"ئەوان نایانەوێت ببین بە ئاغاو كوێخا بەسەر هیچ لایەنێكەوە، ئەوان ئاغاو كوێخا نیین، بەلًكو خزمەتكاری خەڵكی كوردستانن".…\nخەڵك- سكرتێری مەكتەبی سیاسی پارتی دیموكراتی كوردستان ڕایدەگەیەنێت، موبادەرەكەی عەممار حەكیم بۆ پێكهێنانی هاوپەیمانێتیەكەی زۆرینەی كورد و سوننە…\n“رادەستنەكردنی نەوت بنەمای نییە”\n20 کانونی دووهەم 2021 11.11 am\nخەڵك-بەشی هەواڵ بەرپرسێكی پارتی دیموكراتی كوردستان لە بەغدا ڕایدەگەیەنێت، لێكتێگەیشتنی زۆر باش هەیە لەنێوان…\n30 کانونی دووهەم 2021 1.13 pm\nخەڵك- سەرۆكی دەزگای ستاندەر ڕایدەگەیەنێت، پارتی هەوڵ بۆ وەرگرتنی پۆستی داهاتووی سەرۆك كۆماری عێراق دەدات.\nیەكێتی لەسەر تەندروستی كۆسرەت ڕەسوڵ ڕوونكردنەوە دەدات\n06 شوبات 2021 10.45 am\nخەڵك- بەرپرسی مەكتەبی ناوەندەكانی دەرەوەی یەكێتیی نیشتمانیی كوردستان ئاشكرای دەكات، كە دۆخی تەندروستی سەرۆكی…


ڕووداوگەلی زۆر هەن و کاریگەریان لەسەر کورد هەیە، بەڵام لەناو کورددا دیدێکی جیددیی هاوبەش و ڕۆشن نییە بۆ داهاتوو، بۆ نموونە\nئەو لایەنەی لەهەموو پرسێکی نەتەوەییدا خاوەنداریەتیێ ئەو دیدە جددییە دەکات، تەنیا پارتی دیموکراتی کوردستانە، بەڵام پارتی دیموکراتی کوردستانیش بە تەنیایە، سەرباری ئەوەش کەوتۆتە بەر ڕق و کینەی هەڵمەتێکی زاڵمانەی بێویژدانان.\nهەندێک کەس و هێزی دۆڕاوی ناوخۆ، کە هیچ بەرنامەیەکیان بۆ ئێستاو داهاتووی کوردو سیاسەتی ناوخۆ و ناوچەیی پێ نییە، جگە لە بەرنامەی شێواندنی مێشكی خەڵك و كاولكردنی وڵات و گێڕانەوەی كورد بۆ خاڵی سفر، ئەوانەش لە بۆشاییدا یارییەکی خەراپ دژی میللەتی خۆیان دەکەن، لە هەموو شتێک دژی پارتین، وەکو ئینسانێکی گێژ لە ناو قەیرانی نێوخۆیاندا چەقیون و بەملاو بەولادا دێن و دەچن، جگە لە درۆ و فرڕوفیشاڵ و سیاسەتی فریودان، هیچیان نییە بیدەنە خەڵکی خۆیان.\nپارتی بە پێچەوانەی هەموو حزبە کوردییەکان، لە هەموو قۆناغەکاندا، بەرنامەیەکی نەتەوەیی هەیە، سیاسەتی بۆ گشت ڕووداو و گۆڕانکارییەکی ڕۆژ هەیە، چارەسەری بۆ هەموو کێشە و تەنگژەیەک هەیە، پارتی هەرگیز لە بۆشاییدا نەخوولاوەتەوە، ئەو قەیرانە یەک لە دوایەکەی دووچاری کوردستان بوونەتەوە، بەڵام پارتی بەتەنیا ڕووبەڕوویان دەبێتەوە، پارتی کار دەکات، کەم قسە دەکات، كە قسەش دەكات هەوڵ دەدات هەموو ڕەهەندەكانی بەرژەوەندی باڵای نیشتمانی لەبەرچاو بگرێت و ئینجا لە کاتی گونجاودا قسە دەکات، چونکە، ئێستا کە هەرێمی کوردستان لە بەردەم چەندین قەیران و تەحەدی گەورەدایە، دەبێ حزبەکان خۆیان کۆ بکەنەوە یەک (سیاسەت – ستراتیژ) یان هەبێت، ئەگەر وا نەکەن، ڕەنگە بایەکی سوکیش بێت، بمانڕووخێنێت، ڕووداو و گۆڕانکاریی ناوچەکە، مەترسیی لەسەر ئێمە زیاترە، ئەگەر دەرفەتەکان بە خزمەتی خۆماندا نەقۆزینەوە، زیانی گەورە دەکەین، بۆیە نابێت تەنیا بیر لە مووچە بکەینەوە، نابێ، چاومان لە خێرو مەرحەمەتی بەغدا بین کە چیمان پێ دەدەن و چیمان پێ نادەن.\nنابێ بیر لەوە بکەینەوە چەند مانگێک خۆمان بژێنین وتەواو، دەبێت بیر لەقەیرانی ئابووری و سیاسی گەورەتر بکەینەوە، لەڕووی ستراتیژییەوە، پێش ڕووداو بکەوین و بزانین، ئەگەر ئێمە لەدوای "کۆرۆنا"دا ڕووبەڕووی قەیرانێکی ئابووریی گەورە بینەوە، پێویستە چی بکەین، ئەی ئەگەر ئەو قەیرانەی ئێستاش دوو تا سێ ساڵی دی خایاند چی دەکەین؟ چونکە ئەو قەیرانە تەندرووستییە سەختە چەندە درێژخایەن بێت، ئەوا قەیرانە ئابووریەکە زیاتر دەبێت، ئێمە دەبێ تەنیا پشت بە خۆمان ببەستین، چیتر نابێ پشت بە بەغدا، یان هەر وڵاتێکی دیکە ببەستین، چونکە لەناو جیهانێکی قەیراناوی و شەڕی نەهەنگە گەورەکان، هیچ وڵاتێک بەهانای ئێمە نایێت، بگرە هەموو وڵاتان بەدەست کێشەی خۆیان دەناڵێنن، دەبێ تەنیا خۆمان حەکیمی چارەسەری بین، پشت بە هێزی گەلی خۆمان ببەستین.


پەیمانی ناتۆ: فراوانکردنی ئەرکەکانمان لە عێراق لەسەر داوای حکومەتی بەغدا بووە | تۆڕی هەواڵی سلێمانی\nHome›هەواڵ›ڕۆژهەڵاتی ناوەڕاست›پەیمانی ناتۆ: فراوانکردنی ئەرکەکانمان لە عێراق لەسەر داوای حکومەتی بەغدا بووە\nلۆگۆی ناتۆ و نەخشەی عێراق\nنێردەی پەیمانی باکووری ئەتڵەسی (ناتۆ) ئەمڕۆ یەکشەممە رایگەیاند “فراوانکردنی ئەرکەکانیان لە عێراق لەسەر داوای حکومەتی ئەو وڵاتە بووە”.\nلە بەیاننامەیەکیدا قاسم ئەعرەجی راوێژکاری ئاسایشی نیشتمانیی لە میانی پێشوازیکردنی لە پیێر ئۆڵسن فەرماندەی ناتۆ لەعێراق، پەرۆشیی بەغدای دووپاتکردووەتەوە لە هەماهەنگیی نێوان هەردوولا بۆ پتەوکردنی بواری سەقامگیری.\nبەیاننامەکە باسی ئەوەشیکردووە کە بەغدا سوودی زۆری لە شارەزایی و پسپۆڕیی ناتۆ وەرگرتووە لە بواری ئەرکە سەربازییەکاندا.\nبەیاننامەکە ئەوەشی ئاشکرا کردووە کە لەسەر داوای عێراق ئەرک و دەسەڵاتەکانی ناتۆ فراوان کراوە و لە داهاتووشدا هەر هەنگاوێکی لەمجۆرە بدرێت لەسەر داوا و خواستی لایەنی عێراقیی دەبێت.\nرۆژی پێنجشەممەی رابردوو یانز ستۆڵتنبێرگ ئەمینداری گشتیی هاوپەیمانیی ناتۆ رایگەیاند ئەركی هێزەكانیان لە عێراق فراوان دەكەن و 3500 سەربازی تری بۆ دەنێرن، لە كاتێكدا ئێستا ناتۆ تەنها 500 سەربازی لە عێراقدا هەیە.\nستۆڵتنبێرگ لە لێدوانێكدا ئاشكرای كرد ژمارەی هێزەكانیان لە عێراق هەشت هێندەی ئێستا زیاد دەكەن و بڵاوەپێكردنی جوگرافیی هێزەكانیشیان بەرەو دەرەوەی بەغدای پایتەختی فیدراڵی دەبەن.\nستۆڵتنبێرگ ئاماژەی بەوە کرد کە ئاستەنگێکی زۆر لە بابەتی ئەفغانستان-دا ھەیە و “بژاردەی ئاسان” نییە و وتی، “لەم قۆناغەدا دوایین بڕیارمان لەسەر داھاتووی بوونمان لە ئەفغانسان نەدا. لەگەڵ ئەوەشدا بە نزیکببونەوە لە ١ی ئایاردا، ھاوپەیمانەکانی ناتۆ بەردەوام دەبن لەسەر راوێژ و ھەماھەنگییەکانیان”.\nستۆڵتنبێرگ ئەوەی وەبیرھێنایەوە کە لە ماوەی رابردوودا ناتۆ بە رێژەیەکی جیددی ژمارەی سەربازەکانی لە ئەفغانستان کەمکردووەتەوە و رایگەیاند لە ئێستادا ژمارەیەکی زۆری ئەو 10 ھەزار سەربازەی ناتۆ کە لە ئەفغانستانن سەربازی ئەمریکی نین بەڵکو سەربازی ھاوپەیمانەکانی ناتۆن لە ئەوروپا.\nبریكاری وەزارەتی ناوخۆ: بۆ چارەسەری مووچەی فەرمانگە فیدراڵییەکان پەیوەندیمان بە قوباد تاڵەبانی ...


پێدانی سریلاك بۆ منداڵە تەندروستە یان زیانی هەیە؟\n2021-01-28 [10:19 AM]\nزۆر بیروباوەڕی جیاواز هەیە سەبارەت بە پێدانی سیریلاک کە ئەمەش وای کردوە دو دڵی دروست ببێت لەسەر باشی یان خراپی سیریلاک، دكتۆر تارا علی بابان، پزیشکی پسپۆڕی گەشە و خۆراکی مناڵان لەوبارەیەوە رونكردنەوەی خستوەتەڕو.\nتا ئێستا هیچ توێژنەوەیەکی زانستی نیە کە سەلماندبێتی سیریلاک باشە یان خراپە، سیریلاک هەندێک جۆر ماددەی تێدایە "مواد حافیظە" بۆ ئەوەی پێکهاتەی ئەو خواردنانەی لەناو سیریلاکەکەدایە تێک نەچێت، وە ئەم مادانە تائێستا مشتومڕی لەسەرە سەبارەت بە خراپی بۆ تەندروستی مرۆڤ، هەروەها ئەوخواردنانەی تر کە لە پێکهاتەی سیریلاکدا هەیە (وەک گەنم، میوە، شۆفان،........) فرێش نین و زۆر گۆڕانکارییان بەسەردا هاتوە، هەر لەبەرئەوەیە کە سیریلاک و ئەو خواردنە لە قتونراوانەی تر باشترە بەکارنەهێنرێت.\nباشترین خواردن بۆ منداڵ ئەو خواردنانەیە کە تازە بێت (فرێش) و خۆت ئامادەی بکەیت نەک دروستکراو بێت، لەبەر ئەوە بەکارهێنانی سیریلاک دەکەوێتە سەر هەڵبژاردەی خۆت وەک هەمو خواردنەکانی تر.\nهەوڵبدە تا دەتوانیت خۆت خواردن بۆ مناڵ دروست بکەیت، بەڵام ئەگەر هەر ویستت سیریلاکی بدەیتێ با هەمو ڕۆژێک نەبێت و لەیەک جار زیاتر نەبێت لە ڕۆژێکدا، وە دەستپێکردنی سیریلاک ئەبێت لە دوای تەمەنی حەوت مانگیەوە بێت.


کوردیپێدیا - 00-03-1947\n📅 00-03-1947 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- لە پاش رووخانی کۆماری مەهاباد، ئیبراهیم ئەحمەد پەیوەندیی کرد بە پارتی دیموکراتی کوردەوە لە باشووری کوردستان.\n- خدر ئەحمەد دزەیی جارێکی تر بووە نوێنەری هەولێر لە ئەنجوومەنی ئێڕاقیدا.\n 📕 پەڕتووک | 🇸🇦 عربي | الدکتور عبدالستار طاهر شریف - الجمعیات و المنÙمات و الاحزاب الکردیه فی نصف قرن 1908 - 1958 - الطبعة الاولی - شرکه المعرفه لـلنشر و التوزیع - بغداد 1989. صفحة: 154\n👁 ئەم بابەتە 5,486 جار بینراوە


وەزارەتی دادی ئامریکا دەڵاڵێکی سەر بە ڕێژیمی ئێرانی سزا دا\n10:11 - 18 خەزەڵوەر 2718\nکوردستان میدیا: دەڵاڵێکی سەر بە ڕێژیمی ئێران به تۆمەتی دەورلێدانەوەی گەمارۆ ئابوورییەکان کە دژی ڕێژیمی ئێران پەسند کراون، لە لایەن وەزارەتی دادی ئامریکاوە سزا درا.\nڕۆژی پێنجشەممە ڕێکەوتی ١٧ی خەزەڵوەری ١٣٩٧ی هەتاوی، وەزارەتی دادی ئامریکا لە ماڵپەڕی خۆیدا بڵاوی کردەوە، دادگای فێدراڵی کۆلۆمبیا، دەڵاڵێکی سەر بە ڕێژیمی ئێرانی به تۆمەتی دەورلێدانەوەی گەمارۆ ئابوورییەکان وەک تاوانبار ناساند و سزای دا.\nشوناسی ئەو دەڵاڵە کە بۆ ڕێژیمی ئێران کاری کردووە "ئارەش سپێهری" ڕاگەیەندراوە.\nبەپێی ڕاپۆرتی ئەو دادگایەی ئامریکا ناوبراو لەگەڵ هاوکارەکانی لە هەوڵ دابوونە کاڵا وکەلوپەلی تکنیکی بۆ ئێران ڕەوانه بکەن.\nلە کاتی پەسندکردنی گەمارۆ ئابوورییەکانی ئامریکا دژی ڕێژیمی ئێران هەتا چەندین کەس سەر بە ڕێژیمی ئێران کە ویستوویانە گەمارۆ ئابوورییەکان دەور لێبدنەوە و لەگەڵ ڕێژیمی ئێران مامەڵەی بازرگانی بکەن لە لایەن ئامریکاوە سزا دراون.\nلە دوای پەسندکردنی کردنی خولی یەکەم و بە تایبەت دووهەمی گەمارۆ ئابوورییەکانی ئامریکا دژی ڕێژیمی ئێران، وەزارەتی خەزێنەداریی ئامریکا بە هەموو هێزەوە گەمارۆکانی دژی ڕێژیمی ئێران چڕتڕ کردووەتەوە و هۆشداریشی بە چەندین شیرکەتی گەورەی ئورووپایی، ئاسیایی داوە کە مامەڵە لەگەڵ ئەو ڕێژیمە نەکەن.\nدوای ئەو بڕیارەی ئامریکا هەتا ئێستا زیاتر لە ٥٠ شیرکەتی پیشەیی و نەوتی لە ئێران کشاونەتەوە و چالاکییەکانی خۆیان ڕاگرتووە.


ئـیسـرائیـل: ڕێـگـه به بـه‌هـێـزبـوونـی شـیـعـه نـاده‌یـن\nهەواڵی / 14/11/2017 120 جار بینراوە\nپاش ئه‌وه‌ی سوپای ئیسرائیل ڕایگه‌یاند كه له‌ناوچه‌ی جۆلانی سنوریی نێوان (سوریا – ئیسرائیل) فڕۆكه‌یه‌كی بێ فڕۆكه‌وانی ڕوسییان خستووه‌ته خـواره‌وه (ئه‌ڤیگدۆر لیبرمان)ی وه‌زیری به‌رگریی ئیسرائیلیش سه‌ره‌ڕای ئاماژه‌دان به هه‌بوونی هێزێكی زۆری سه‌ربازیی ئێرانی له ناو خاكی سوریادا, ڕایگه‌یاند كه: ووڵاته‌كه‌ی به‌هیچ شێوه‌یه‌ك ڕێگه نادات به‌بوونی میحوه‌رێكی شیعی له‌سوریادا, كه ببێته مایه‌ی دامه‌زراندنی بنكه‌یه‌كی پێشكه‌وتووی ئۆپه‌راسیۆنی شیعی له دژی ئیسرائیل.\nله‌وباره‌یه‌وه ووته‌بێژی سه‌ربازیی سوپای ئیسرائیل به ئاژانسی ده‌نگوباسی فه‌ڕه‌نسای ڕاگه‌یاندووه كه خستنه خـواره‌وه‌ی ئه‌و فڕۆكه ڕوسیه له‌و كاتانه‌دا بووه كه كراوه‌ته ئامانجی مووشه‌كێكی پاتریۆتی ئیسرائیلی, چونكه فڕۆكه‌كه سه‌رقاڵی سیخوڕیكردن بووه له‌و به‌شانه‌ی ناوچه‌ی جۆلان, كه هاوسنوره له‌گه‌ڵ ئیسرائیلدا.\nئه‌مه‌و له به‌یاننامه‌كه‌یدا, لیبرمان هۆشیاریی توندیشیدا له‌وه‌ی كه به‌هێزبوونی شیعه له‌ناوچه‌كه قبوڵ ناكه‌ن و هه‌ڵوێستی توندیشیان ده‌بێت به‌رامبه‌ر به پێشێلكردنی سه‌روه‌ریی ئیسرائیل و ووروژاندنی ووڵاتان له‌دژیان.


پشکی هەرێمی کوردستان لە پڕۆژە یاسای بود جەی ٢٠٢٠ چەند دەبێت؟ - پرس میدیا\nHome ئابووری سڵایدشۆو عێراقی کوردستان گرنگ هەواڵ پشکی هەرێمی کوردستان لە پڕۆژە یاسای بود جەی ٢٠٢٠ چەند دەبێت؟\nپشکی هەرێمی کوردستان لە پڕۆژە یاسای بود جەی ٢٠٢٠ چەند دەبێت؟\nپرس میدیا 9/21/2020 07:41:00 pm ئابووری, سڵایدشۆو, عێراقی, کوردستان, گرنگ, هەواڵ,\nپڕۆژەیاسای بودجەی ساڵی ٢٠٢٠ی عێراق ئەمڕۆ گەیشتە ئەنجوومەنی نوێنەران و بڕیارە لە دانیشتنی ڕۆژی پێنجشەممەدا خوێندنەوەی یەکەمی بۆ بکرێت.\nجەمال کۆچەر ئەندامی لیژنەی دارایی لە پەرلەمانی عێراق بە پرس میدیای وت، پێشبینی دەکەن لە کۆبوونەوەی رۆژی پێنجشەممەدا یەکەم خوێندنەوە بۆ پڕۆژە یاساکە بکرێت پاشان لیژنە پەیوەندیدارەکان بە تایبەت لیژنەی دارایی راپۆرتی خۆیان لەسەر پڕۆژەکە بدەنە سەرۆکایەتی پەرلەمان.\nبەپێی پڕۆژە یاساکە پشکی هەرێمی کوردستان بە ٪١٢.٦٧ دیاری کراوە کە دەکاتە ١٢.٦٢١ ترلیۆن دینار دەبێت لە بەرانبەردا پێویستە هەرێمی کوردستان رۆژانە ٢٥٠ هەزار بەرمیل نەوت لە رێگەی کۆمپانیای سۆمۆوە رەوانە بکات.\nبەپێی ئەو زانیاریانەی لە میدیا عێراقییەکانەوە بڵاوکراوەتەوە، پرۆژەیاسای بودجەی فیدراڵی ساڵی ٢٠٢٠ی عێراق بە ١٤٨ تریلیۆن دینار خەمڵێندراوە.\nبەڵام تەنها پشیبینی دەکرێت عێراق تەنها ٦٧ ترلیۆن دینار دەست بکەوێت کە زیاتر لەسەدا ٩٠ی لە فرۆشتنی نەوتەوە دەبێت، جگەلەوە نرخی بەرمیلێک نەوت بە ٤٠ دۆلار و ٥١ سەنت دیارییکراوە کە ئەگەر نرخی نەوت دابەزێت قەبارەی کورتهێنانی بودجەکە زیاد دەکات.\nBy پرس میدیا at 9/21/2020 07:41:00 pm


ئه‌وا ئه‌ردۆگانیش دانی به پیلانه‌كه‌ی نا … عیماد عه‌لی – Dengekan\nbyDenegkan\tJuly 28, 2019\tGeneral\nتا راده‌یه‌كی باش ئه‌ردۆگان له دوا لێدوانی پیلانه ترسناكه‌كه‌ی ده‌رخست، ئایا چاره‌سه‌ره هه‌مه‌یشه‌ییه‌كه‌ی ئه‌ردۆگان بۆ تیرۆر چیه كه ته‌نها مه‌به‌ستی په‌كه‌كه‌یه؟ كۆتا لێدوانه راشكاوه‌كانی ئه‌ردۆگان بۆ حزبه‌كه‌ی زۆر شتی ده‌رخست و جگه له ئاماژه‌دان بۆ نه‌بونی هیچ هه‌ماهه‌نگیه‌ك له گه‌ڵ ئه‌مریكا به پێچه‌وانه‌ی پێشوتر و، هه‌ره‌شه‌ی گه‌ران به‌دوای ئه‌ڵته‌رناتیڤی چه‌كی ئه‌مریكی و به‌تایبه‌تی فرۆكه و دابینكردنی ئامرازه‌كانی ئاسایشی توركیا و پێویستی رووكردنه رۆژهه‌ڵات و تكاو پارانه‌وه له‌لایه‌ك و گوته‌ی نیمچه هه‌ره‌شه‌ی دوركه‌وتنه‌وه له ئه‌مریكا به رووكردنه رێگه‌ی تری پاراستنی ئاسایشی نه‌ته‌وه‌ی توركیا له لایه‌كی تره‌وه. زۆر شتی ده‌رخست بێ ئه‌وه‌ی ئاگاداری قسه‌كانی بێتت یان به‌مه‌ست بوو له‌م كاته‌دا، ده‌رخستنی جێبه‌جێ كردنی ئه‌و پیلانه نهێنیه دارێژراوه كه زۆر خه‌ڵك له‌م ماوه‌یه باسی ده‌كه‌ن و به هاوكاری هێزی ناوچه‌یی و وڵاتانی ده‌وروبه‌ری كوردستان هه‌نگاوی بۆ ده‌نێن و به‌رژه‌وه‌نده‌یه‌كانی خۆیان ده‌پارێزن، كه‌چی كوردیش له گوێی گادا نوستووه . ئه‌ردۆگان ده‌ڵێت؛ هیچ سزایه‌ك ریگه له‌توركیا ناگرێت پێشینه‌ی كاره‌كانی ئه‌وه بێت دابینكردنی ئاسایشی وڵاته‌كه‌ی بپارێزیت و ئه‌و له‌و رێگه‌دایه كه تیرۆر به شێوه‌یه‌كی هه‌میشه‌یی و بنبر كۆتایی پێبێنێت! مه‌به‌ستی كۆتاییهێنان به په‌كه‌كه‌یه له قه‌ندیل وه‌كو چۆن زۆرجار به‌رپرسه‌كانی لێدوانیان له‌وباره‌وه داوه.\nبه‌ڵام پرسیاره‌كه له‌وێدایه چۆن كۆتایی به به‌ناو تیرۆره‌كه‌ی دێنێت و كێ یارمه‌تیده‌ری ده‌بێت و به‌رژه‌وه‌ندی ستراتیجی كێ له‌گه‌ڵ ئه‌وه‌دایه كه پیلانه‌كه‌ی توركیا سه‌ربگرێت و نیوه‌ی هه‌رێمی كوردستان بكه‌وێته ژێڕ ره‌حمه‌تی هه‌تاهه‌تایی توركیا و ئه‌و خه‌ونه دێرینه‌ی سه‌ڵته‌نه‌تی عوسمانی له ویلایه‌تی موسڵ و شاره‌زور بێته دی. هه‌ر له‌وێدا ئه‌ردۆگان رووی ده‌كاته ئه‌مریكا و ده‌ڵیت فرۆكه‌ی ئێف 35 مان ناده‌نێ؟ باشه مافی خۆمانه روو بكه‌ینه شوێنیتر، به‌ڵام ده‌ستبه‌رداری موشه‌كی ئیس 400 نابین.\nئه‌وه‌ی روونه بۆ ئه‌مریكا كه كێشه‌كه‌ی له‌وێدا نیه موشه‌كی ئیف 400 بگاته توركیا و تا ماوه‌یه‌كی تر نه‌یخاته‌گه‌ر كه ئه‌ندامی ناتۆشه به‌قه‌د ئه‌وه‌ی له رووی ستراتیجی گۆڕینی سیاسه‌ت و رووی توركیا به‌ره‌و روسیا خه‌ریكه بۆ ئه‌مریكا روون و یه‌كلایی ده‌بێته‌وه، كه توركیا له ئه‌مریكا و ئۆرپا بێئومید بووه و رێگه‌ی شه‌نگه‌هایی پێباشتره، باشترین به‌ڵگه‌ش ئه‌وه‌یه كه روسیا نه‌ك هه‌ر موشه‌كه‌كه‌ی پێده‌دات به‌ڵكو به پێی قسه‌ی ئه‌لیكسه‌نده‌ر میخاییفی به‌رێوه‌به‌ری كۆمپانیای (روسی رۆسۆربۆرن ئیكسپۆرت)ی روسی بۆ هه‌نارده‌كردنی چه‌كی حكومه‌تی روسیا ئه‌وه‌یه كه له‌وانه‌یه له‌مه‌ودوا هه‌ندێك له به‌شه‌كانی ئه‌و موشه‌كه له توركیا به‌هه‌مبهێنڕێت، ئه‌مه جگه له هه‌لیكۆپته‌ر و كه‌تیبه‌ی موشه‌كی به‌رگری ئاسمانی و دژه فرۆكه‌ی تر وته‌نانه‌ت له بواری وزه‌شدا، ئه‌مه‌ش زۆر شت روون ده‌كاته‌وه كه توركیا ته‌نها موشه‌ك ناكڕێت به‌ڵكو ئه‌گه‌ر داواكاریه‌كانی له‌لایه‌ن ئه‌مریكاوه جێبه‌جێ نه‌كرێت ئه‌وا به‌یه‌كجاری رووده‌كاته روسیا و پشت له ئه‌مریكا و ئه‌وئه‌گه‌ره‌ش له ئاراداده‌بێت كه له هاوپه‌یمانی ناتۆ ده‌ربكرێت و ئه‌م وڵاته ببێته چه‌قی شێوه ململانێیه‌كی ترسناكی جیهانی له‌م ناوچه‌یه كه بۆ حه‌وت سه‌ده‌یه به‌م شێوه‌یه نه‌بینراوه.\nئێستاش ئه‌مریكا و توركیا له قۆناغێكی چاره‌نوسسازدان له په‌یوه‌ندی و چۆنێتی گه‌یشتن به رێگه‌ی سێیه‌م، به‌ڵام خزاندنی توركیا بۆ نێو لیستی سزاكانی ئه‌مریكا به پێی یاسای كاتسا له ئارادایه كه تا ئێستا ترامپ به به‌هانه‌وه دوو دڵیه‌وه له‌وه‌ده‌روانێت و بڕیاری یه‌كلاكه‌روه له‌و كاته‌دا ده‌درێت ئه‌گه‌ر ئه‌مریكا به ته‌واوی ئومێدی له توركیا ببرێت و یه‌كلایی بێته‌وه كه بواری گه‌ڕانه‌وه‌ی نیه.\nئه‌وه‌ی مه‌به‌ستمانه لێره‌دا بیڵێین ئه‌وه‌یه؛ ئایا توركیا ده‌توانێت به‌یه‌كجاری وه‌كو خۆی ده‌ڵێت بنبڕی هه‌میشه‌یی تیرۆر بكات كه‌مه‌یه‌ستی په‌كه‌كه‌یه و، چۆن ئه‌ردۆگان ئاوا به ئاشكرا و به بوغراییه‌وه له‌م كاته‌دا به‌م شێوه‌یه باس له‌وه ده‌كات؟ كێ یارمه‌تیده‌ری ده‌بێت و له‌م باره‌وه رێكه‌وتنی پێشوه‌خته‌ی له‌گه‌ڵ كێدا كردووه و رۆڵی كورد یان پارتی و یه‌كێتی له‌م ئامانجه چیه و چۆن مامه‌ڵه‌ی له‌گه‌ڵدا ده‌كه‌ن و هه‌ڵوێستی كۆتاییان چی ده‌بێت؟ ئه‌گه‌ر ئه‌م پیلانه سه‌ربگرێت كوردی هه‌رچوار پارچه‌كه توشی چی ده‌بن؟ بێده‌نگی ئێران چی ده‌گه‌یه‌نێت؟ ئایا ئه‌و هێڵه‌ی باس ده‌كرێت بۆ گه‌مارۆدانی قه‌ندیل سه‌ری سه‌رانی هه‌رێمی كوردستان و ئه‌زمونه‌كه‌ی كوردیش ناخوات كه تا ئێستا نوتقیان بڕاوه تا ئێستاش كه خه‌ریكه هێڵه پانه‌كه‌ی ئه‌م پیلانه ده‌رده‌كه‌وێت كه‌چی ئه‌مان قروپیان لێكردووه؟\nبۆچی تا كاتی به‌سه‌ره‌وه ماوه خه‌ڵك و رێكخراوه مه‌ده‌نی و راگه‌یاندنه به هه‌ڵوێسته‌كان و زۆرێك له حزبه‌كانی كوردستان له‌مه‌ر ئه‌م ترسه بێده‌نگن و بۆچی جموجوڵی پێویست ناكرێت و هه‌ڵوێستی كه‌س روون نیه ؟ عیراق رۆڵی چی ده‌بینێت و ئایا ئه‌ویش به‌شداره له‌م پیلانه كه جگه له كورد كه‌س زیانی تێدا ناكات؟ ئه‌مه و پاش ده‌ركه‌وتنی راشكاوانه‌ی سه‌ره‌داوی پیلانه‌كه وا پێویسته خه‌ڵك كه خۆی خاوه‌نی پرس و كێشه‌كه‌یه له چاوه‌روانی ئه‌شبه‌تاڵیكی تر ده‌سته‌وه‌ستان نه‌بیت و ترسناكی ئه‌م پیلانه قێزه‌ونه كه رۆژ له دوای رۆژ زیاتر ده‌رده‌كه‌وێت بۆ رای گشتی و هه‌موو لایه‌ك روونبكرێته‌وه و ئه‌وه‌ی له توانادایه كاری له‌سه‌ر بكرێت و رێگری له سه‌ركه‌وتنی بگیرێت و ئه‌گه‌ر بكرێت به هه‌موو توانایه‌ك بۆ به‌ربه‌ستی بخرێته‌به‌ر بخرێته‌گه‌ڕ و چاوه‌رێی ده‌سه‌لاتی كوردستان نه‌بێت، با بۆ سه‌ده‌یه‌كی تر میله‌ته‌كه‌مان نه‌كه‌وێته ژێر ده‌ستی عوسمانی و عه‌ره‌ب و عه‌جه‌م و ئه‌زمونی حوكمرانی كورد دیزه‌به‌ده‌رخونه نه‌كرێت. پرسیاره‌كه ئه‌وه‌یه ئایا مه‌عقوله سه‌ركردایه‌تی و ده‌سه‌لاتی گه‌نده‌ڵی كورد درك به‌و مه‌ترسیه نه‌كه‌ن و هیچ هه‌ڵوێستێك نه نوێنن و به‌ڵكو له‌وانه‌یه له‌وه‌دا ژێربه‌ژێر له‌به‌ر به‌رژه‌وه‌ندیه‌كی ته‌سك و كورتبینی و هه‌ڵه‌ی ستراتیجی گه‌وره كه له كۆتاییدا سه‌ریان ده‌خوات له پیلانه‌كه به‌شدار بن. له كۆتاییدا ده‌بێت ئه‌وه بڵێین كه ترسناكیه‌كه له‌وێدایه ئه‌گه‌ر ئه‌وه خهه‌بێت هه‌ندێك وڵاتی قێزه‌ون كه مێژووی پره له پیلانگێڕی و كه‌سیش ناوی ناهێنێت له‌م پیلانه به‌شداربێت، ئه‌گه‌ر بزانێت سه‌د ساڵی تریش قازانجه ئابووری و سیاسیه‌كانی خۆی له‌سه‌ر حسابی خه‌ڵكی ئه‌م ناوچه‌یه دابین ده‌كات.\nPrevious ژوورەکەت بۆچی بەجێ ھێشت ؟ … نەوزاد بەندی\nNext سەرم لێ دەرناچێ، نوقتە سەری دێڕ… ئارام ئازاد\nتێگەی نامۆبوونی منداڵ لە دایک و باوک …مەحمود چاوش September 22, 2020\nیەڵماز گۆنای لە زیندان سەربوردەی ژیانی خۆی دەگێڕێتەوە .. حەیدەر عەبدولڕەحمان September 22, 2020\nزۆر سەختە لە ناو جەنجاڵیی شارەکاندا هەست بە تەنهایی بکەیت-10– خۆدواندنی: ستیڤان شەمزینی September 22, 2020\nکتێب/ گەیشتن بە ڕووبەری شیعر … ناڵە حەسەن September 22, 2020\nچیرۆک بۆ منداڵان.. نيشتنەوەیەک لەسەر مانگ.. رەزا شـوان September 22, 2020\nوەرزی چنینەوەی خەمەکانە … شیعر/ کاوە عوسمان عومەر September 22, 2020\nگفتوگۆیه‌كی كراوه له‌گه‌ڵ نوسه‌ر و روناكبیر سمكۆ محه‌مه‌د له‌سه‌ر چه‌مكی ئیستاتیكا-6- ئاماده‌كردنی: عه‌باس جه‌میل جێماو September 20, 2020\nئەو کاروانەی بۆ هەواری ئێمە نەچوو … نەوزاد مەدحەت September 20, 2020\nدەستەڵات و بنیادی بەدبینی کولتوری … جوتیار September 20, 2020\nدووبارە پێناسەکردنەوەی کوردبوون … ستیڤان شەمزینی September 20, 2020


كۆبوونەوە - PRESS.ROOM\nنووچەنامەکان > نووچەنامەی زانکۆی کۆیە ساڵی یەکەم > ISSUE 03/2015 > \nNews #01, Issue 03, March 2015 | نوچەی 01، ژمارەی 3، مانگی 3 ساڵی 2015 | Núcey #01, Jhimarey 03, Mangí 3 Sallí 2015\nكۆبوونەوەى بەرێوەبەرايەتى تەندروستى و سەلامەتى وەزارەتى خوێندنى باڵا لە زانكۆى كۆيە ئەنجامدرا\nبەرێوەبەرايەتى تەندروستى و سەلامەتى زانكۆى كۆيە مێواندارى كۆبوونەوەى بەرێوەبەرايەتى تەندروستى و سەلامەتى وەزارەتى خوێندنى باڵا و توێژينەوەى زانستى حكومەتى هەرێمى كوردستانى كرد، كە بەرێوەبەرايەتى تەندروستى و سەلامەتى گشت زانكۆكانى هەرێمى كوردستان تێيدا ئەندامن.\nرۆژى يەكشەممە ١/٣/٢٠١٥ كاژێر ١٠:٣٠ خولەكى پێش نيوەرۆ لە هۆڵى LT1001ى سەرۆكايەتى بە ئامادەبوونى بەرێزان دكتۆر وەلى مەحمود حەمەد سەرۆكى زانكۆى كۆيە و دكتۆر رۆستەم سەلام عەزيز ياريدەدەرى سەرۆكى زانكۆ بۆ كاروبارى كارگێرى و دارايى بەوەكالەت, كۆبوونەوەكە دەستى پێكرد.\nسەرەتا بەرێز. م. رێبوار تاهير بەرێوەبەرى بەرێوەبەرايەتى تەندروستى و سەلامەتى زانكۆ بەخێرهاتنى ميوانان كرد و ئاماژەى بەگرنگى بەرێوەچوونى ئەم كۆبوونەوەيە كرد لە زانكۆى كۆيە. دواتر بەرێز سەرۆكى زانكۆى كۆيە لە وتەيەكدا وێڕاى دەستخۆشى لە ئەندامانى بەرێوەبەرايەتى تەندروستى و سەلامى, باسى لە گرنگى بەرێوەبەرايەتيەكە كرد لە زانكۆكان و وتى: تەندروستى و سەلامى لە ئەولەوياتى كارەكانى من دەبێت لە زانكۆى كۆيەدا. و لە كۆتايى وتەكەشيدا هيواى سەركەوتنى لەكارەكانيان بۆ خواستن. پاشان كۆبوونەوەى بەرێوەبەرايەتى ناوبراو بە ئامادەبوونى بەرێزان دكتۆر ئارام بەرێوەبەرى بەرێوەبەرايەتى تەندروستى و سەلامەتى وەزارەتى خوێندنى باڵا و ئەندامانى كۆبوونەوەكە بەرێوەچوو.\nم. رێبوار تاهير بەرێوەبەرى بەرێوەبەرايەتى تەندروستى و سەلامەتى زانكۆى كۆيە بە لاپەرەى فەرمى زانكۆى ڕاگەياند: "ئەنجامدانى كۆبوونەوەى بەرێوەبەرايەتى تەندروستى و سەلامەتى وەزارەتى خوێندنى باڵا بەگوێرەى پلانى پێشوەختە هەرجارە و لە زانكۆيەك ئەنجام دەدرێت بە مەبەستى لە نزيكەوە بينينى مەرجەكانى تەندروستى و سەلامەتى لە زانكۆكان و بەخۆشحاڵيەوە زانكۆمان بووە جێى ڕەزامەندى ئەندامانى تەندروستى و سەلامەتى ئەمەش شانازيە بۆ زانكۆى كۆيە و كە بەهەوڵى هەموو ستافى زانكۆ بەرهەمهاتووە"هەروەها ئاماژەى بەوەدا بۆ كۆبوونەوەى داهاتوو بڕياردرا كە پەيوەندى بكرێت بە زانكۆى ئەمريكى لە سلێمانى و كۆبوونەوەكە لەوێ ئەنجام بدرێت. ئاماژەى بە تەوەرەكانى كۆبوونەوەكەش كرد كە هەريەك لەم تەوەرانە هاتونەتە باسكردن"باس لە بڕگەكانى كۆنوسى ژمارە١٩ و بەشى ناوخۆيى و كافترياكان و رێكخراوى ژينگەى ئاڤيار و وانەى H&S و بۆردى پاشماوە ژەهراويەكان بووە".


مانگی یەکی ١٩٩١ و بەرەو ڕاپەرین\n(307 بینراوە) | Monday, 01.11.2021, 09:02 PM |\nسوپا داگیرکەرەکەی صدام ٥ مانگ زیاتر بوو ، دەوڵەتی کوێتی داگیر کردبوو ، هەڵبەتە سیناریۆی داگیرکردنی کوێت لە بابەتێکی وادا شرۆڤە ناکرێ ، ئەمما ببێ یان نەبێ صدام داگیری کردو برایەوە .\nصدام لەو حەقیقەتە تێگەیشتبوو کە کوێت داگیر کردن و خستنەوە سەر خاکی عێراق ، بەو پێودانگەی شارێکی عیراقیە و فەرعێکە دەگەرێتەوە سەر ئەسڵی خۆی ( عاد الفرع الی الاصل) وەک دەیان وت ، پارویەکی ئاسان نی یەو هەرواش ئاسان قوت ناچێت ، بەڵام ئیدی کار گەیشتبوە ئاستێک تەواوی خاکی عێراق لە زاخۆ وە تا فاو ، بوو بوە سەر زەمینی سوتێنراو ( ارض المحروقە ) تەنها داهاتی ژیانی عیراق بەو هەموو قەرزە زۆرەی پاشخانی جەنگی هەشت ساڵەی ئێران ، تەنها نەوت بوو ، گوایە کوێت دژی عیراق یاری بە نرخی نەوت کردوە ، بۆیە صدام پەلاماری داوە ، دەنا ئەمە وا پیشان دەدرا وەلی ئەسڵی قەزیەکە نەبوو .\nپەیتا پەیتا لە رۆژی ٢ مانگی ٨ ساڵی ١٩٩٠ تا سەری ساڵی تازەی ١٩٩١ ، وەفدی وڵاتان و رۆژنامە نوسانی بەناوبانگ و کەسایەتیە بەناو بانگەکانی جیهان ، دەهاتن بۆ دیدەنی صدام حسێن ، تا ئەو گەشتیارو خەڵکانەی لە کوێت صدام بە بارمتە گلی دابونەوە ئازاد بکرێن ، هەموشیان ئازاد کراو صدام هیچی لێیان دەست نەکەوت .\nسەرچاوەی مێدیاو هەواڵی خەڵکانی عیراق ، تەنها ڕادویەک بوو ، هەرچەندە دوو کەناڵی تەلەفیزۆن هەبوو ، بەغداو کەرکوک ، وەلی بێ ئەرزش بوون و تەنها درۆی دەکردو گۆرانی بە سەر صدامدا هەڵدەدا ، رادوێ بۆ ئەوکات گەورەترین سەرچاوەی هەواڵ بوو ، دەنگی لەندن لە هەیئەی ئیزاعەی بەریتانی ، پڕ گوێگر ترین دەنگی کەناڵی هەواڵ بوو ئەو سەردەمانە ، دوای ئەو دەنگی ئیسرائیل ، و مونتیکارلۆ ، لە کوردستانیش ڕادوێ خشە جشکەرەکەی شاخیش بۆ کوردایەتی کردن وەردەگیرا ، مانگی یەکی ساڵی ١٩٩١ ئیدی کۆتایی بەو موهلەیە هات کە لەشکری تەحالوف و لەشکری دەوڵەتە عەرەبیەکان ، کە لە موئتەمەری قیمەی ساڵی ١٩٩٠ بۆ مەسەلەی کوێت گرتیان لە مصر ، بریاری هاوبەشی کردنی سوپای تەحالوف درا کە کوێت رزگار بکەن ، ئیدی هەرەشەکانی ئەمەریکاو ئینگلیزو ئەوروپا گەیشتبوە وەختی جێ بە جێ کردن ، عێراق بە گشتی و کوردستان بە تایبەتی بە شەوق و ئەوپەری ورەو خۆشحاڵیەوە چاوەروانی ئەو لێدانە بە زەبرەی تەحالوفیان دەکردو ، ئیتر صدام بروخێ خەڵک رزگار بێ لە بەعس، ، شارو کوچەو کۆڵان پڕ بوو بوو لە سەربازی فیرار ، ئەمن و سوپا دەسەڵاتی لاواز بوو بوو ، حەساری ئابوری پرزەی لە هەم خەڵکی عیراق هەم حکومەتی عیراق بڕیبوو ، صدام لەسەر تەلەوفیزۆن بە سوپا کەی دەوت ، ئەگەر منتان بینی پێتان بڵێم لە کوێت بکشێنەوە ، ئەوە بروا نەکەن صدام حسێن نی یە ، ئەمەریکا و هاوپەیمانان دروستیان کردوە ، دەیوت من سمێڵم دەتاشم بکشێمەوە ، خەڵک لە بازاڕو کوچەو کۆڵان بە نەوعێ باسی پێشکەوتویی و بەزەبر و بەهێزی ئەمەریکاو هێزەکانی تەحالوفیان دەکرد ، کە ئەگەر لە صدام بدەن بە ٢٤ سەعات تەختی دەکەن ، وەک ئەفسانە باسیان دەکرد ، رادوێی دەنگی گەلی کوردستان بەرنامەکانی زیاد بوو بوو ، دەنگ و وەرگرتنیشی ئەو تەشویشەی جارانی لەسەر نەمابوو ، بەردەوام رێنمایی پێشمەرگەو شانە چەکدارەکان و رێکخستنی پلانی هاتنەوە بۆ سنورەکانی شاریان تاو توێ دەکرد ، ئیدی لە کۆتایی مانگی یەک دوەم موهلەیان دا بە صدام حسێن بۆ ماوەی ٤٨ کاتژمێر ئەگەر نەکشێتەوە لە کوێت ، ئەوا نەخشەی لێدانی ئاسمانی دەست پێ دەکات ، صدام نەکشایەوە و لاقرتێی بە ئەمەریکا دەکرد ، وێنەیەکی جۆرج بۆشی باوکی لە بەردەم قەسری جمهوری دروست کردبوو ، کە بەسەریدا بڕۆن ، هێرشی ئاسمانی دەستی پێ کردوو ، هەرچی پردوو دامەزراوەی سەربازی و کینمیایی و مەخزەنەکان و داروبەردی بەغدادیان وێران کرد ، ماوەی یەک مانگی خایەن دوای هێرشی ئاسمانی ، بۆ جاری سێەم موهلەی ٢٤ سەعات درا بە صەدام بکشیتەوە ، پیش ئەوەی هێرشی زەمینی دەست پێ بکات ، ئەمما نەکشایەوە ، هێرشی زەمینی بە قیادەی نۆرمال شوارسکۆف دەستی پێ کرد و کوێت رزگار کرا بەڵام صدام هەرچی بیرە نەوتی کوێت هەبوو گڕی تێ بەرداو دەوڵەتی کوێتیشی بە تەواوەتی فەرهود کردو تاڵانی کرد ، بەڵام( ئەنفالی نەکرد چونکە عەرەب نابێ عەرەب ئەنفال بکات) خەڵکی بەو لێدان و هێرشانەی ئەمەریکا زۆر کەیف خۆش و ڕوو لە ئاسۆی ڕونی رزگاری بوون ، دەیان وت صدام بروا ئیتر عێراق دەبێ بە بەهەشت ، کورد زۆر دڵی بە بەرەی کوردستانی خۆش بوو ، وامان دەزانی پێشمەرگە بێتەوە ، ئای چ کوردستانێ دەخەمڵێ ، هەر مەپرسە ، کوێت رزگار کراو سوپای صدام لە هەموو لایەکەوە پرزەی لێ برابوو ، ئەوە بوو لە جنوبی عێراق شیعەکان بە چەکی ئێران ڕاپەرینی دەست پێ کردوو ، کوردەکانیش خۆرسکی لە کوردستان بە دامو دەزگا داپلۆسێنەرەکانی رژێمی صدامدا ڕاپەرین ، وەک لێرەو لەوێ بۆم دەرکەوتوە کە ، بەرەی کوردستانی و حیزبە شێعەکان وا رێک کەوتبوون کە ، بە یەکەوە لە پلانێکی هاوبەشدا لە یەک رۆژدا دەست پێ بکەن جاڕی ڕاپەرین بدەن ، وەک لە کوردستان بە ( زەماوەند ) ناوزەد کرا ، بەڵام ئێران پێێ خۆش نەبوە ئەسڵەن کوردستان ڕاپەرێ بۆیە ئەمری بە شیعەکان کردوە بەشداری هیچ پلانێکی کوردەکان نەکەن ، بۆیە شیعە هەر لەوێوە دژی مەسەلەی کورد بوە بەڵام کورد شوکور ئەوساو ئێستەش تێنەگەیشت ، پەرەی بەرێ ئیتر بەنەخوێنەکەی بەدەستیەوەیەتی .\nئەو شەوەی کە دەیکردە شەوی ٦ لەسەر ٧ ی مانگی سێ ، دارای برام ، دە پیلی گەورەی کردە ڕادوێکەوە ، شەو کارەبا نەبوو ، کە پیلە تازەکانی کردە ڕادوێکەوە و بەدەنگی بەرز وتی ، ئێرە دەنگی گەلی کوردستانە ، دارا وتی ئیتر ئەم پیلانە تا صدام دەروخێ بەسمانە . ئەوە ٣٠ ساڵی ڕەبەقە صدام لەناوماندا نەماو ئێمەش هەر پیل دەکەینەوە ڕادوێکە وە ، چاوەرێێ روخانی صدام دەکەین .\nد. سەردار عەزیز: بەخێربێن بۆ سەردەمی بنەماڵە پێشڕەو ئیسماعیل عارف: من و.. من و.. من و.. خۆم، ڕێنماییە پێویستەکان بۆ خەباتی خۆنمایشکردن! لەتیف فاتیح فەرەج: دیسان نه‌وت و ئه‌نفال ساڵح ژاژڵەیی: ڕۆشنبیرى کۆیلە و نه‌زان و شایه‌ر میر نێروەی: دەستان ژ ڕەخنا کومێدی بەردەن ژیروان دەرگەڵەیی: هاوڵاتی دەرەجە یەڪ لە نشتیمانی بێ دایڪ دا منی برسی و تۆی تێر سۆزان سەعید: شێخ نەهرۆ، سۆفیگەرایی یان سیاسەتمەداری؟ ڕێباز پشدەری: ١٥ پرسیار لە بزووتنەوەی گۆڕان (بزووتنەوەی درۆ) ئارام سەعید: نیعمەتی سۆشیال میدیا بۆ ستەمکاران! ئەبوبەکر حەسەن: قسەیەک لە شکستناسیی


ⓘ گۆکول چاند موکرجی\nگۆکول چاند سەنکەر چاند گۆکول موکرجی شۆفێر و میکانیکیی و مامۆستای شۆفێریی بوە. سەرباز بوە لە سوپای بەریتانییدا، دوابەدوای جەنگی جیھانیی یەکەم لەگەڵ سوپای بەریتانییدا ھاتۆتە عێڕاق. یەکەمین کەس بوە ئوتومبێلی ھێناوەتە شاری سلێمانییەوە و یەکەمین مامۆستای شۆفێریی بوە لە شاری سلێمانی. خاوەنی ڕەگەزنامەی ھیندیی-بەریتانیی بوە. لە ساڵی ١٩٣٢ بۆتە خاوەنی بڕوانامەی تەجەنوسی شانشینی عێڕاقیی. دواتر لە ساڵی ١٩٣٦دا بۆتە خاوەنی دەفتەری ڕەگەزنامەی عێڕاقیی.\nلە مانگی ٣ی ١٩١٩دا لەسەر داوای مێجەر سەون کە حاکمی سیاسیی سلێمانی بوە دەنێردرێت بە شوێنیدا و لە بەغداوە دێت بۆ سلێمانی. لەو ڕۆژەوە ھەتا مردنی لە ١٨/١٢/١٩٨٠ نەگەڕاوەتەوە بەغدا و کوردستانی بەجێنەھێشتوە. لە گردی سەیوان نێژراوە لە شاری سلێمانی.\nلە ساڵی ١٩٢١دا لەسەر داوای خۆی وازی لە سەربازیی ھێناوە و بۆتە کەسێکی مەدەنیی و لە شاری سلێمانی ژیاوە. لە ساڵی ١٩٢٢ کە ئینگلیزەکان سلێمانی بەجێدەھێڵن گۆکول چاند موکرجی لە سلێمانی دەمێنێتەوە و دەبێت بە ھاوڕێی شێخ مەحموودی حەفید و حەپسەخانی نەقیب و خۆشیانویستوە. موکرجی ئوتومبێلەکەی خۆی پێشکەشی شێخ مەحموود کردوە و ھەر خۆشی بوە بە شۆفێری. شێخ مەحموود ناوی "گۆکول چاند موکرجی" بەلاوە قورسبوە، خۆی ناوی ناوە غەفوور ھیندیی یان غەفوورە ڕەش یان غەفوور موکرجی "و بەم ناوانەوە ناسراوە.\n1. سەرەتای ژیان\nموکرجی لە ناوچەی مانیکگۆنج لە شاری دەکا لە بەنگلادیش لە ساڵی ١٨٩٤ لەدایکبوە. ئەوکاتە ئەو ناوچەیە سەر بە وڵاتی ھیندستان بوە. دایکی ناوی سوگنی سادە بوە و لە ساڵی ١٨٥٠ لەدایکبوە. باوکی ناوی سەنکەر جاند موکرجی بوە و لە ساڵی ١٨٤٢ لەدایکبوە. باوکی کارمەندی پۆلیس بوە، بە ھۆی کارەکەیەوە گوێزراوەتەوە بۆ شاری گایا لە ھیندستان. گۆکول چاند موکرجی نۆیەمین مناڵی خێزانەکەیەتی و لە ھەموان مناڵتر بوە. حەوت برا و خوشکێکی ھەبوە. ھەر لە شاری گایا خوێندنی سەرەتایی خوێندوە. لە تەمەنێکی گەنجییدا بوە کە دایک و باوک و چەند برایەکی بە نەخۆشیی تاعوون مردوون.\nپاش مردنی دایکوباوک و ھەندێ لە براکانی، گۆکول چاند دەچێتە شاری پاتنا لە ھیندستان. لەوێ لە ماڵی خزمێکیان دەمێنێتەوە کە ئەوانیش ھەژار بوون. موکرجی ناچاربوە لە تەمەنێکی مناڵییەوە دەستبکات بە ئیشکردن. یەکەم جار بوە بە چاودێر لە فەرمانگەیەکدا. پاشان بوە بە عەریزەنووس لەبەردەم پۆستەخانەی مەرکەزیی شارەکەدا. پاشان بوە بە جابی ترام. پاشتر لە ڕێکەوتی ٥ی شوباتی ١٩١٨دا دەبێت بە سەرباز لە سوپای بەریتانیی و دەنێردرێت بۆ شاری ڕاولپیندی کە ئێستا دەکەوێتە ھەرێمی پونجاب لە پاکستان و لەوێ فێری شۆفێریی و میکانیکیی کراوە. لەو سەردەمەدا بە پلەی سەرباز وتراوە "سیپۆی". دوای وەرگرتنی کۆرسی شۆفێریی و میکانیکیی، لە ڕێکەوتی ٤ی ئازاری ١٩١٨دا بەڕێکەوتوە بۆ عێڕاق و لە ڕێکەوتی ١١ی ئازاری ١٩١٨دا گەیشتۆتە عێڕاق.\nلە مانگی ئازاری ساڵی ١٩١٩دا لەسەر داوای مێجەر سەون ھاتۆتە سلێمانی. لە کتێبی شاری سلێمانیی ئەکرەمی مەحموودی ساڵحی ڕەشە بەم شێوەیە لێیدەدوێت:\nلە ساڵی ١٩١٩ی زاینیدا ھەروەکو باسمانکرد مێجەڕسۆن بوو بە حاکمی سیاسی لە سلێمانیدا. ئەمیش دوو شۆفێری ھیندیی لەگەڵا بوو. لەبەرئەوەی ئەم دوو شۆفێرە ئۆتۆمبیلەکانیان بە شکاوی لای تاسلوجە و کەندەکەوەوە بەجێ ھێشتووە نەیانزانیبوو چاکی بکەنەوە ھەردوکیانی بە دەست بەسەری ناردنەوە بۆ بەغدا وەداوای لێکردبوون کە ئۆتومبێل چییەکی زۆر باشی بۆ بنێرن بەمەرجێک میکانیکییەکی باش بێت وە ھەروەھا ئینگلیزییەکی چاکیش بزانێت.\nھەر لەم کاتەدا لاوێکی ھیندی میکانیکی زان ھاتبوە بەغداوە ھەموو ڕۆژێک بە فەرمانی عەسکەری لە ئوردوگای ھیندییەوە واتە معسکر ڕشید بە ئوتومبیلە عەسکەرییەکەیەوە دەچوو بۆ باب المعظم. لەبەر ئەوەی کە ئەم لاوە زۆر بەڕەحم بوە لە رێگای خۆیدا ھەرچی پیرو مناڵ و ئافرەتێکی بەدی بکردایە، سواری دەکردن لەسەر ئەم کردارە لێپرسراوەکەی کە باش چاوەشێکی ئینگلیزی دڵڕەق دەبێت. ڕقی لێ ھەڵ دەگرێت. کەداواکەی مێجەرسۆن دێتە لایان. ئەم ئینگلیزە دڵڕەقە ئەو لاوە ھیندییە بانگ دەکات و پێی دەڵێت: ئەوا ناوی تۆی بەڕەحم درا بەو کاربەدەستانە کەبت نێرن بۆلای بێ ڕەحمێکی زۆر توند کە حاکمی شارێکە کە زۆر دوورە لە بەغداوە٫ ھەر بەم جۆرە پاش چەند ڕۆژێک گۆگۆل جان مکورجی دەکەوێتە ڕێ لە بەغداوە بەرەو شاری سلێمانی ئەو شارەی کە خۆشی ویست٫ ھەرگیز بەجێی نەھێشت٫ وەلەو رۆژەوەی کە ھات کە لە مانگی مارتی ١٩١٩ز یەوە مایەوە ھەتاکو رۆژی پێنجشەممەی ڕێکەوتی ١٨/١٢/١٩٨٠ کە وەفاتی کرد وە لە خاکی پاکی گردی سەیوان نێژرا…\nلە مانگی ئازاری ساڵی ١٩٢٠دا مێجەر سەون بڕیاردەدات لەسەر دەستی گۆکول چاند موکرجی بۆ یەکەم جار لە شاری سلێمانی خولێکی شۆفێریی بکرێتەوە و گەنجانی سلێمانی فێری شۆفێریی بکرێن. خولەکە لە موھەندیسخانە دەکرێتەوە. ھەندێک لەو کەسایەتییانەی بەشدار دەبن پێکھاتوون لە عەبدەی ئوتومبێلچی، مەحموودی قالە شەوقە، عەلی چاوەش و کوڕەکەی، مەحموود شەوکەت دانساز، نامیق ئاغا، فەتاحی چایچی، عەلی ناجی.\nلەسەر داوای خۆی لە ڕێکەوتی ١ی کانوونی دوەمی ساڵی ١٩٢١ـەوە لە خزمەتی سەربازیی دەرچوە و بوە بە ھاووڵاتییەکی مەدەنیی. ھەرچەندە ئینگلیزەکان لە ساڵی ١٩٢٢دا سلێمانییان بەجێھێشتوە، بەڵام موکرجی ھەر لەوێ ماوەتەوە و بۆتە ھاوەڵی شێخ مەحموود و ئوتومبێلەکەی خۆی پێشکەشکردوە، شێخ مەحموود پارەی ئوتومبێلەکەی داوەتەوە و ھەر خۆشی کردوە بە شۆفێری خۆی. ھەرچەندە مێژووی وازھێنانی موکرجی لە شۆفێریی شێخ مەحموود نەزانراوە، بەڵام دواتر خۆی دەستی کردوە بە کاری شۆفێریی و لە ھێڵی نێوان سلێمانی-ھەڵەبجە دا کاریکردوە. ھاوکات چەند ئوتومبێلێکی نوێشی کڕیوە و خستوونییەتە ئیشەوە.\nلە ساڵی ١٩٦٩دا مۆڵەتی شۆفێرییەکەی دەگەڕێنێتەوە بۆ حکومەت و تازەیناکاتەوە و بە ڕەسمیی واز لە لێخوڕینی ئوتومبێل و کارکردن دەھێنێت.\n3. ھاتنی بۆ عێڕاق و سلێمانی\nلە ١١/٣/١٩١٨ لەگەڵ سوپای بەریتانییدا دەنێردرێت بۆ عێڕاق. لە سەرەتادا دەنێردرێتە شاری بەسرە، دواتر بۆ کەرکوک و دواتر بۆ بەغداد. لە ٦/١/١٩١٩ دەکرێت بە شۆفێری سەربازیی نێوان سەربازگەی ڕەشید کە ئەوکاتە پێیدەوترا "ئۆردوگای ھیندییە" و "بابولموعەززەم - باب المعظم". موکرجی کەسێکی میھرەبان بوە، لە ڕێگای کارکردنەکەیدا ھەر کەسێکی دیبا سواری ئوتومبێلەکەی دەکردن و دەیگەیاندنە جێگەی مەبەست. لەسەر ئەم کردارانەی سزادراوە و لێپرسراوەکەی ڕقی لێھەڵگرتوە.\nلە ھەمان ساڵدا دوو شۆفێری ھیندیی مێجەر سەون لە ڕێگای تاسڵووجە و کەنەکەوە لە سلێمانی ئوتومبێلەکانیان پەکیانکەوتوە و نەیانزانیوە چاکیانبکەنەوە، لەبەرئەوە بەجێیانھێشتوون. مێجەر سەون ھەردوکیانی سزاداوە و بە دەستبەسەریی ناردوونییەتیەوە بۆ بەغداد و داوایکردوە ئوتومبێلچییەکی باشی بۆ بنێرن بە مەرجێک میکانیکییەکی باشیش بێت و ئینگلیزییش بزانێت. کە ئەم داواکارییە دەگاتە ئۆردوگای ھیندییە، لێپرسراوە ئینگلیزەکەی گۆکول چاند بانگکردوە و پێیوتوە ناوی تۆی بە ڕەحم درا بەو کاربەدەستانە کە بتنێرن بۆلای بێڕەحمێکی زۆر توند کە حاکمی شارێکە کە زۆر دوورە لە بەغدادەوە ". پاش چەند ڕۆژێک بەڕێدەکەوێت بەرەو سلێمانی. موکرجی دەچێتە سەر ئوتومبێلە جێھێڵراوەکان و لە پارچەی یەکێکیان ئەوی تر چاکدەکاتەوە و بە ئوتومبێلە چاککراوەکەش ئەوی تر ڕادەکێشێت بۆ سلێمانی بۆ ناوچەی موھەندیسخانە. مێجەر سەون ئەم لێھاتوییەی موکرجی ستایشکردوە و لە بەھاری ١٩٢٠دا فەرمانیداوە کە لە سلێمانی خولێکی شۆفێریی و میکانیکیی بکرێتەوە بە سەرپەرشتی گۆکول چاند موکرجی. خولەکە ھەر لە موھەندیسخانە وتراوەتەوە.\nلە ٢٠/٢/١٩٢١ لەسەر داوای خۆی واز لە سەربازیی دەھێنێت و دەبێت بە کەسێکی مەدەنیی. ئوتومبێلی تازەی کڕیوە و لە ھێڵەکانی سلێمانی-کەرکوک و کەرکوک-ھەولێر و کەرکوک-کفری خستوونییەتە ئیشەوە. ھەر لەم ماوەیەدا بۆتە ئاشنای شێخ مەحموودی حەفید و حەپسەخانی نەقیب. خۆشیانویستوە و ڕێزیان لێگرتوە. موکرجی ئوتومبێلەکەی خۆی پێشکەشی شێخ مەحموود کردوە، بەڵام شێخ مەحموود پارەکەی داوەتەوە. دواتریش لەسەر داوای شێخ مەحموود ھەر خۆی بوە بە شۆفێری. شێخ مەحموود ناوی "گۆکول چاند موکرجی" لەسەر زمان قورسبوە، بۆیا ناویناوە "غەفوور ھیندیی" یان "غەفوورە ڕەش" یان "غەفوور موکرجی" و بەم ناوانەوە دەناسرێت.\n4. پێکەوەنانی خێزان و مردن\nموکرجی سێ جار ژنی ھێناوە. ژنی یەکەمی ناوی حەبە خان بوە و تەمەنێکی کورت پێکەوە بوون و مردوە. ژنی دوەمی ناوی ئامینە بوە. لەگەڵ ئامینەدا کچێکیان ھەبوە بە ناوی سەبیحە. پاشتر جیابوونەتەوە. ژنی سێیەمی ناوی خەیرییە ئەیوب غەیوب بوە. خەڵکی کفری بوە. لە ٢٥/٨/١٩٢٥ لە شارۆچکەی کفریی مارەیکردوە. خەیرییە لە مانگی ٨ی ساڵی ١٩٨٤ کۆچی دوایی کردوە. کچ و کوڕێکیان ھەبوە بە ناوی شوکرییە موکرجی ١٩٣١–٢٠١٨ و کەمال موکرجی ١٩٣٣–١٩٨٧. ھەردوکیان مامۆستا بوون. موکرجی لە گەڕەکی سابوونکەران لە شاری سلێمانی ژیاوە و پاشتر چۆتە گەڕەکی عەلی ناجی. لە ١٨/١٢/١٩٨٠دا لە شاری سلێمانی بە نەخۆشیی کۆچی دوایی کردوە و لە گردی سەیوان نێژراوە.\nموکرجی حەزی لە نووسین و گۆرانییەکانی ڕابیندرەنات تاگۆر بوە و زۆرێکیانی لەبەربوە. شەش زمانی زانیوە ئەوانیش ھیندیی، ئینگلیزیی، فارسیی، تورکیی، عەرەبیی، کوردیی بوون.\nWikipedia: گۆکول چاند موکرجی


كێشەكە، كورسیەكەی سەرۆك وەزیران نییە - شـه‌فـه‌ق نيـوز\nكێشەكە، كورسیەكەی سەرۆك وەزیران نییە\nگفتوگۆی جیددی نەهاوێشتووە، هەموو دید و را گۆڕینەوەكان ئێستا لە راگەیاندنەوە ئاراستە دەكرێ.\nئەیاد عەللاوی نوێنەرایەتی سووننە مەزهەب دەكات، ئەگەرچی ناوبراو زارەكیانە ئەم بۆچوونە رەتدەكاتەوە، بەڵام لە واقیعدا وایە و لە دوا هەڵوێستی لیستەكەیدا ئەم ئاماژەیەمان بینی (بایكۆتی حكوومەتێك دەكەین نوری مالیكی سەرۆكایەتی بكات) واتە راستەوخۆ وەك مەزهەبی دووەمی ئێراق ئەم هەڵوێستە نواندراوە، لەبەرامبەریشدا مالیكی و لیستەكانی دیكەی شیعە نوێنەرایەتی مەزهەبە شیعیەكە دەكەن و دەست هەڵناگرن لە پۆستی سەرۆك وەزیرانی ئێراق، ئەمەش ئەنجامی بۆچوونیانە لە پرۆسەی دیموكراسی و دەنگداندا زۆرینەن و دەبێت ئێراق بەڕێوەببەن، بەڵام ئەمجارە ناكۆكیەكانی نێوانیان كەلینەكەی زیاتر كرد، ئەگەرنا دەمێك بوو شیعەكان حكوومەتیان دروستكردبوو.\nلەم تاقیكردنەوەی هەڵبژاردن و پێكهێنانی حكوومەتدا راستی و شەڕی مەزهەبی جارێكی دیكە وەك زەنگێك بەگوێی هەموو لایەك درایەوە، چونكە لە پرۆسەی هەڵبژاردنیشدا دەنگی شیعە بۆ خۆیان و سووننەش بۆ خۆیان و كوردیش وەك نەتەوە دەنگی خۆی هێنا، بۆیە ناكرێت و گونجاو نییە تەنیا لە روانگەی پۆستێكی كەمتر لە چوار ساڵی حوكمڕانی بڕوانینە ئەم قەیرانەی ئەمڕۆ لە ئێراقدا هەیە.\nپێویست دەكات لە بوعدی مەزهەبی و هەڵدانەوەی لاپەڕەی ناكۆكی لە مێژینەی ئەم دوو مەزهەبەوە بڕوانینە هەنگاوەكانی ئەمڕۆ هەر خوێندنەوەیەكیش بۆ ئەم جۆرە قەیرانانە لە ئێراقدا دەبێت دەسپێكی لە ناكۆكیە مەزهەبیەكانەوە بێت، چونكە ئەمە كێشەی سەرەكی ئێراقە نەك پۆستێك یاخود پیادەكردنی دەسەڵاتێكی كاتی.\nبۆ نموونە هەوڵەكەی بەسرا، ئەوەی ئەنجوومەنی پارێزگاكە بۆ دروستكردنی هەرێمێك نیشانیاندا، ئەمە سەرەتای نزیكبوونەوەی راستیەكەی ئێراقە، كە ناوەندگەرایی دەسەڵات ناتوانێت بۆچوون و ناكۆكییە بەردەوام و رەچەڵەكیەكان كۆتاییپێبهێنێت، ئەگەر مەسەلە كورسی 4 ساڵی دەسەڵات بێت، ئەوا شیعە و نوری مالیكی ئەوەندەی پێداگیری ناكەن و ئەیاد عەللاویش هێندە مكوڕ نابێت، بەڵكو ئەم دوو دژە نوێنەرایەتی كێشەیەكی زۆر بنەڕەتی دەكەن، ئەویش كێشەی مەزهەبیە.بەبۆچوونی زۆربەی چاودێر و شرۆڤەكارە سیاسییەكانیش دابەشكاری ئێراق بۆ سێ هەرێمی باشووری شیعە و ناوەڕاستی سووننە و هەرێمی كوردستان دەرمانی ئەم دەردەیە، نەك پۆستی 4 ساڵی سەرۆك وەزیران. ئەگەریش ئەیاد عەللاوی دەستهەڵگرێ لە دژایەتیكردنی نوری مالیكی دیسانەوە مانای ئەوە نییە مەسەلەكە كورسیەكەیە، بەڵكو عناسیرە بەهێزەكانی ناو لیستەكەی عەللاوی كە نوێنەرایەتی سووننەی ئێراقی دەكەن و دژایەتی دەسەڵاتی شیعە دەكەن، ئەوان تەحكوم بە بۆچوونەكانی ئەیاد عەللاوی دەكەن، ئەگەرنا عەللاوی شیعە مەزهەب هەرگیز توانا و جورئەتی ئەوەی نەبووە بەرامبەر مەرجەع و هەستی شیعەگەرایی بوەستێتەوە


داعش و ڕیفراندۆم، دوانەی بەهێزبوونی عێراق\nداعش و ڕیفراندۆم، دوانەی بەهێزبوونی عێراق\nلەدوای ساڵی 2003ەوە کە دەسەڵاتە فاشیستەکەی (سەدام حسین) لەعێراق ڕوخێنرا، ئیدی لەپێناو عێراقێکی یەکگرتووی بەهێز زۆرێکی وڵاتانی جیهان پاڵپشتی خۆیان بۆ بنیادنانەوەی عێراق ڕاگەیاند. لەو مێژووە بەدواوە تاکو ئێستا عێراق وەک ڕزگاربوویەک و دەرچویەکی ناو جەنگێکی قورس مامەڵەی لەگەڵ دەکرێت و هەموو وڵاتانی جیهان هەمیشە وەک قوربانییەکی مێژوویی و خاترانە مامەڵە لەگەڵ عێراق دەکەن و دەستیان پێوەگرتووە.\nسەرەڕای ئەوەی زۆرێکی وڵاتان و هاوپەیمانان وەک خاکێکی بەناز و خاتردار مامەڵەیان لەگەڵ عێراق کردووە و هاوکاری باشیان بەعێراق بەخشیوە، بەڵام عێراق مێژووی دوای ڕزگاربوونی لەبەعسی عەرەبی پێوە نەهات و شەقامەکان و بازاڕو شوێنە گشتییەکان بوونە شوێنی کردەوە تیرۆریستییەکان و عێراق بووە ژینگەیەکی لەبار بۆ گەشەی تیرۆریستان و کردەوەکانیان.\nبەمانایەکیتر؛ عێراق نەخۆشی و دەردی بەعسی تێنەپەڕاند کەچی دەردێکیتری کەوتە کۆڵ!، عێراق لەگۆتاوەڕۆی سیستمە تۆتالیتارە خوێنمژەکەی سەدام ڕزگاری نەبووبوو ڕاستەوخۆ لەساڵی 2003ەوە تاکو 2014 توشی دۆخێکی ناوخۆیی نەخوازراو بووەوە کە هیچ تاکێکی عێراقی نەیدەوێرا لەشەقام یان بازاڕێکی عێراقدا بەبێترس بگەڕێت، کردەوەی تیرۆریستی و پێکدادانی شیعە و شوننە دۆخێکیان بەعێراق بەخشی کە نەک زۆرێکی عێراقییەکان خۆزگەیان بەڕابردوو خواست، تەنانەت عێراق شیرینی ڕزگاربوونی لەدەسەڵاتە دیکتاتۆرەکەی بەعس نەچەشت.\nلەدوای ساڵی 2014یشەوە، عێراق ئاشنابوو بەڕێکخراوی تیرۆریستی داعش، بەڵام داعش نەک نەبووە هۆی لاوازی عێراق و عێراقی نەهێنا بەچۆکدا، بەڵکو سەرەڕای ئەوەی لەسەرەتاوە و لەکاتی کابینەکەی (نوری ئەلمالیکی)یەوە عێراق ڕێژەی 35%ی خاکەکەی لەدەستدا، بەڵام دیسان وڵاتانی جیهان و هاوپەیمانان و ئیتاڵیاو فەرەنساو بەریتانیا هاتنەناو جەنگەکەوەو پشتیوانییەکانیان بۆ عێراق و سوپای عێراق، عێراقیان لەوڵاتێکی بێهێزەوە لەبەرامبەر داعشدا هەستاندەوەو کردیان بەوڵاتێکی بەهێز.\nلەکاتێکیشدا عێراق هێشتا جەنگی داعشی تێنەپەڕاندبوو، لەناو شەڕێکی قورسدابوو، هێڵێکی دیار لەکوردستان بەپاڵپشتی پیلانێکی دەرەکی و لەڕێگەی کردەی ڕیفراندۆمێکی نەخەمڵیوەوە عێراقیان ڕاپێچی دۆخێکی نەخوازراوی دابەشبوون کردەوە.\nهێرشی داعش و کۆنترۆڵکردنی زۆربەی ناوچە سونییەکانی عێراق لەلایەن داعشەوە لەلایەک و کردەی ڕیفراندۆمیش لەلایەکیترەوە، وڵاتانی هاوپەیمانی دژی داعش و ئەمریکا بەتایبەت؛ گەشتن بەوبڕوایەی هەوڵێکی زۆر هەیە بۆ دابەشکردنی عێراق و هەڵوەشاندنەوەی سنورە دەستکردەکەی کە لەساڵی 1921ەوە بەشێوەیەکی نەخوازراو و خۆنەویست گەلانی عێراقی پێکەوە بەستۆتەوە. بۆیە ئەو وڵاتانە ڕێگریان لەهەرهەوڵێک بۆ دابەشبوونی عێراق کرد و پێش هەمووان کوردەکانی باشوور بچوککرانەوە لەبەرامبەر بەغداد و دەسەڵاتی ناوەنددا.\nئەم دوو ڕووداوە بەدوای یەکداهاتووە، عێراقی لەدۆخێکی لاوازبووی جەنگی ناوخۆیی و تێرۆرەوە هەڵساندەوەو زۆر بەهێزی گەڕایەوە سەر خۆیی و بەپشتیوانی ئەمریکا زاڵبوو بەسەر داعش و هەر پیلانێکیتردا کە خەونی دابەشکردنی عێراق بێت.\nئەگەر ئەم دوو کردەیە نەبوایە، عێراق هەرگیز نەیدەتوانی بەسەر دۆخی ناجێگیری ناوخۆیی و ڕێکخراوی تیرۆریستی داعشدا سەربکەوێت. داعش و ڕیفراندۆم بوونەهۆی ئەوەی عێراق هاوکاری مادی و لۆجستی و سەربازی بکرێت، تەنانەت عێراق توانی قەیرانە داراییەکانیشی تێپەڕێنێت.


سلێمانى دەیەوێت داهاتەکەى لە چنگى حکومەت دەربهێنێت.. یەکێتى و گۆڕان هەماهەنگن و پارتیش گوم\nهەوڵە نوێیەکەى ئەنجومەنى پارێزگاى سلێمانى بۆ ئامادەکردنى پڕۆژەیەکى نوێ لەبارەى سیستەمى لامەرکەزییەوە مشتومڕ و کاردانەوەى جیاجیاى دروستکردووە، یەکێتى و گۆڕان لەگەڵیدان و پارتیش "گومانى هەیە".\nپرسى لامەرکەزى لە هەرێمى کوردستان بەپێی یاسایەک ڕێکخراوە کە ساڵى 2009لەلایەن پەرلەمانى کوردستانەوە پەسەندکراوە، لەسەر بنەماى ئەو یاسایەش ساڵى 2014 هەڵبژاردنى پارێزگاکان بەرێوەچوو.\nڕۆژى 26ى ئەم مانگە، ئەنجومەنى پارێزگاى سلێمانى لیژنەیەکى نۆ کەسى پێکهێنا بۆ ئامادەکردنى پرۆژەیەکى لامەرکەزى ئیداریى و درایى وەک ئەوەى لەمادەى (2) و (5)ى یاساى ژمارە (3)ى ساڵى (2009)ى ئەنجومەنى پارێزگاکاندا هاتووە، بەمەبەستى دابەزاندنى دەسەڵاتەکان لەناوەندەوە بۆ خوارەوە.\nئامانج لە هەوڵەکەى ئێستا پرسی لامەرکەزى دارایی و دەرهێنانى دەسەڵاتى خەرجکردنى داهاتى پارێزگاکانە لە ناوەندەوە بۆ ئیدارەى پارێزگاکان، بەتایبەت کە ئێستا حکومەت لە قەیراندایە و ناتوانێت موچەى فەرمانبەران دابەشبکات.\nئەنوەر تاهیر، ئەندامى ئەنجومەنى پارێزگاى سلێمانى لە فراکسیۆنى گۆڕان بە ناس کورى ڕاگەیاند، "لامەرکەزیەت سیستەمێکى باشە بۆ هەرێم، بەڵام عەساى سیحرى پێ نییە، نە ئەو بەهەشتەیە کە یەکێتى باسیدەکات نە ئەو دۆزەخەشە کە پارتى باسیدەکات".\nوتیشى، "هەوڵەکەى ئەمجارە زیاتر بۆ لامەرکەزیەتى داراییە، چونکە کۆى داهاتى هەرێم لە دەستێکى ئەمیندا نییە، دەمانەوێت داهاتەکان شەفاف بن و پارێزگاکان بتوانن سودى لێوەربگرن، ئەوەى ئێستا کە زیاتر مەرکەزییە نەمێنێت".\nلە ئێستادا لە هەرێمى کوردستان سەرجەم داهاتەکان دەگەرێنرێتەوە وەزارەتى دارایی و پاشان دابەشدەکرێت بۆ موچەى فەرمانبەران و پڕۆژەکان، بەڵام ئەنجومەنى پارێزگاى سلێمانى دەیەوێت داهاتى پارێزگاکان راستەوخۆ لەلایەن ئیدارەى پارێزگاکانەوە خەرجبکرێت.\nئەنوەر تاهیر هۆکارى هەوڵەکەى لە ئێستادا گەڕاندەوە بۆ قوڵبوونەوەى قەیرانەکان و شکستهێنانى حکومەت لەسێکتەرە جیاجیاکان، فەوزای ئیداریی و دارایی.\nلەگەڵ ئەوەشدا ئەنوەر تاهیر گەشبین نییە بەوەى پڕۆژەکە جێبەجێبکرێت، چونکە تا ئێستا پێنج پرۆژەى هاوشێوەیان ڕادەستى حکومەت کردووە و جێبەجێنەکراوە.\nهەماهەنگى یەکێتى و گۆڕان\nلەساڵى 2017 ەوە ئەمە دووەم هەوڵى ئەنجومەنى پارێزگاى سلێمانییە لەو بارەیەوە، بەڵام هەوڵەکەى ئەمجارە کە یەکێتى و گۆڕان هەماهەنگن لەبارەیەوە، پرسی "دوو ئیدارەیی" هێناوەتەوە بەرباس کە بەردەوام لەکاتى قەیران و کێشمەکێشە سیاسییەکاندا دەوروژێنرێت.\nهۆشیار ئیسماعیل، ئەندامى ئەنجومەنى پارێزگاى سلێمانى لە فراکسیۆنى یەکێتى بۆ ناس کورد جەختیکردەوە، کە جێبەجێکردنى سیستەمى لامەرکەزى دەبێتە هۆى کارئاسانى بۆ حکومەت، لەرێگەى شۆڕکردنەوەى دەسەڵاتەکان بۆ پارێزگاکان.\nوتیشى، "ئەمە بۆ هەموو هەرێمى کوردستانە نەک تەنها بۆ سلێمانى، ئەگەر جیبەجێبکرێت دهۆک زیاتر سودمەند دەبێت".\nهۆشیار ئیسماعیل باسى لەوەشکرد، پڕۆژەکەى ئەمجارە دەوڵەمەند دەکرێت و هەماهەنگى لەنێوان سەرجەم فراکسیۆنەکاندا هەیە، بەتایبەتى لەنێوان یەکێتى و گۆڕان کە دوو لەسەر سێی ئەندامانى ئەنجومەن پێکدەهێنن.\n"هەندێک پرسەکە دەبەستن بە دوو ئیدارەییەوە، بەڵام لە راستیدا لامەرکەزیەت جیاوازە، کاتەکەشى زۆر گونجاوە، شتێکیش نییە دژى پارتى و هەر لایەنێکى تر".\nسەربارى یاساکەى پەرلەمان بۆ جیبەجێکردنى سیستەمى لامەرکەزیەت، ساڵى 2014حکومەتى هەرێم ئەو دەسەڵاتانەشى لە پارێزگاکان سەندەوە کە پێشتر پێیدابوون، ئەوەش بەپاساوى شەڕى دژى داعش و سەرهەڵدانى قەیرانى دارایی، ئەوەش ئەنجومەنەکانى هاندا کە سورتربن لەسەر داواکانیان لەو بارەیەوە.\nبەپێی ڕاپرسییەکى پەیمانگاى کوردى بۆ هەڵبژاردن کە ساڵى 2016 ئەنجامدرا لەسەر سیسەمى لامەرکەزیەت لەسەر ئاستى سلێمانى و هەڵەبجە و کەلار و ڕانیە بە بەشدارى 1200 کەس، 69%ى بەشداربوون لەگەڵ ئەوەدا بوون کە داهاتى پارێزگاکەیان بۆ پارێزگاکە خەرجبکرێت و نەگەرێتەوە بۆ ناوەند.\nپارتى گومانى هەیە\nهەوڵەکەى ئێستا لەو بارەیەوە گومانى لەلاى پارتى دروستکردووە، هەرچەندە ئەندامى هەیە لەو لیژنەیەى کە بۆ ئامادەکردنى یاساکە پێکهێنراوە.\nزیاد کاکە رەزا، ئەندامى ئەنجومەنى پارێزگاى سلێمانى لە فراکسیۆنى پارتى بە ناس کوردى ڕاگەیاند، "هەموان کۆکین لەسەر ئەوەى کە لامەرکەزى سیستەمێکى گونجاوە، پێشتریش ئەمە لە پەرلەمان یاساى بۆ دەرکراوە".\nوتیشى، "هەر داوایەک لەو بارەیەوە پاڵپشتێکى یاسایی لەپشتە، بەڵام ئەم هەوڵەى ئێستا جێگەى گومان و سەرسوڕمانە و ئامانجەکەى روون نییە، شتێک لە پشتیەوەیەتى".\nئەنجومەنى پارێزگاى سلێمانى لە 32 ئەندام پێکدێت کە بەسەر شەش فراکسیۆندا دابەش بووە، گەورەترین دوو فراکسیۆن یەکێتی و گۆڕانن کە دوو لەسەر سێی ئەندامەکانیان هەیە.\nبەوتەى زیاد کاکەڕەزا، دوو فراکسیۆنە گەورەکە دەیانەوێت دەسەڵاتەکانى لامەرکەزى زیاتر بێت، بەڵام هەرچیەک بکرێت تەنها پێشنیازە و ڕەوانەى ئەنجومەنى وەزیران دەکرێت.\nجەختیشدەکاتەوە کە کاتەکە "گونجاو نییە"، چونکە بەهۆى کۆرۆنا و بڕینى موچەى فەرمانبەرانەوە لەلایەن عێراقەوە هەرێم روبەڕووى دۆخێکى سەخت بووەتەوە و حکومەتیش لەلایەن هەر سێ لایەنە سەرەکییەوە پێکهێنراوە و خۆیان کارنامەیان بۆ داناوە.\nلەبارەى ئەو دەنگۆی "رزگارکردنى سلێمانى" لەرێگەى ئەو پڕۆژەیەوە، زیاد کاکە ڕەزا وتى "دەیانەوێت سلێمانى لە چى و لەکێ ڕزگارى بکەن؟ حکومەت نۆمانگە پێکهێنراوە و سێ مانگە قەیران هەیە، لایەنەکان پێکەوە کارنامەیان بۆ داڕشتووە، جێگرى سەرۆکوەزیران لەسەر سلێمانى حسابە، حکومەت لە ئیستادا پێویستى بەوە نییە فشارى لەسەر دروستبکرێت".\nڕێواز فایەق: کوردستانیان لە هەموومان توڕەن و ناڕەزایەتییەکانیان سنور ناناسێت\n2020.05.17 - 08:43


بومەلەرزە خانەقینی هەژاند - تۆڕی میدیایی خەڵک\nبەڕێوەبەراتی گشتی كەشناسی و بومەلەرزەزانی هەرێمی كوردستان ڕایدەگەیەنێت، بومەلەرزە شاری خانەقینی هەژاندووە.\nبەڕێوەبەراتی گشتی كەشناسی و بومەلەرزەزانی هەرێمی كوردستان لە ڕاگەیەنراوێكدا ئاماژە بۆ ئەوە دەكات، كاتژمێر 3:41 خولەكی بەرەبەیانی ئەمڕۆ یەك شەممە 14-2-2021 بومەلەرزەیەكی بە دووری 40 كیلۆمەتر شاری خانەقینی هەژاندووە.\nئاشكراشیكرد، گوڕی بومەلەرزەكە 3.4 پلە بووە بە پێوەری ڕێختەر و لە قوڵایی 14 كیلۆمەتر ڕوویداوە.\nبەپێی زانیارییەكانی كەشناسی، بومەلەرزەكە هیچ زیانێكی بەدوای خۆیدا نەهێناوە.


بووەتە هێزێكی كاریگەری یەكلاكەرەوە\nگۆڕان لەنێوان پارتی‌و یەكێتی كامیان هەڵدەبژێرێت؟\n4234 جار خوێندراوه‌ته‌وه\nخراپی دۆخی نێوان پارتی دیموكرات‌و یەكێتی نیشتمانی، بزووتنەوەی گۆڕانی كردووەتە هێزێكی كاریگەری یەكلاكەرەوەی نێوانیان، ئێستا پرسیارەكە ئەوەیە، ئەو بزووتنەوەیە كام لایەنیان هەڵدەبژێرێت؟\nبزووتنەوەی گۆڕان لەهەڵبژاردنی 30 ئەیلوولی رابردووی پەرلەمانی كوردستان ئەنجامێكی خراپی تۆماركرد، كە 12 كورسی بەدەستهێنا، ئەوەش لەهێزی دووەمەوە كردی بەهێزی سێیەم، كە پێشتر بە 24 كورسی دووەم هێزی هەرێمی كوردستان بوو.\nهەرچەندە گۆڕان بەژمارەی كورسی كەمیكردووە، بەڵام گفتوگۆكانی ئەم دواییەی نێوان پارتی‌و ئەو بزووتنەوەیە، هەروەها گفتوگۆكانی نێوان پارتی‌و یەكێتی، ئەوە دەردەخەن، گۆڕان وەك یاریكەرێكی بەهێز دەردەكەوێت لەپرسی پێكهێنانی حكومەت.\nپارتی‌و یەكێتی بەهۆی ناكۆكیان لەسەر چەند پرسێك، لەوانە یەكلاكردنەوەی پۆستی پارێزگاری كەركوك، هەروەها كێشەكانیان لەسەر پۆستەكانی بەغدا، نێوانیان باش نییە، بەو هۆیەشەوە لەگفتوگۆكانی پێكهێنانی حكومەت، بەئەنجامێكی ئەوتۆ نەگەیشتوون.\nلەخراپی دۆخی نێوان پارتی‌و یەكێتی، ئەگەر گۆڕان بتوانیت باش یاری بكات دەتوانێت لەگەڵ هەردوولایان بێت‌و لەگەل كەسیشیان نەبێت، بەڵام ئەگەر خۆی ساخكردەوە لەسەر لایەك رەنگە دەستكەوتی هەبێت‌و پێگەی لاواز بێت.\nگۆڕان بۆ بەشداری لەحكومەت، پرۆژەی خۆی هەیەو لەگەڵ پارتی گفتوگۆی زۆری لەسەر كردووەو بەقسەی هەردوولاش لەگفتوگۆكانیان باش چوونەتە پێشەوە، ئەمە وای كردووە، كە پەیوەندییەكانی هەردوو حیزب لەئێستاداو پێچەوانەی چوار ساڵی رابردوو لەوپەڕی باشیدا بێت.\nلەبەرانبەر باشی پەیوەندییەكانی نێوان پارتی‌و گۆڕان، یەكێتی ئێستا لەهەوڵدایە، بۆ ئەوەی دەستپێشخەری بۆ ئەو بزووتنەوەیە بكات، پەیوەندییەكانیان باش بكەنەوە، ئەوەش لەپێناوی ئەوەی گۆڕان نەچێتە ژێر باری پارتی‌و لەپرسی پێكهێنانی حكومەت تەنیای نەكات.\nگۆڕان‌و یەكێتی ماوەی رابردوو گرژی كەوتە پەیوەندییەكانی نێوانیان، ئەوەش بەهۆی ئەوەی لەپرسی جێبەجێكردنی رێككەوتنی سیاسی نێوانیان هیچ نەچوونە پێشەوە، بەڵام بەپێی زانیارییەكان ئێستا یەكێتی دەستپێشخەری كردووە، بۆ ئەوەی لاپەڕەیەكی نوێ لەگەڵ گۆڕان هەڵبداتەوە.\nهەر بەپێی زانیارییەكان، كە شارپرێس لەچەند سەرچاوەیەكی جیاواز دەستیكەوتووە، یەكێتی ئامادەیی نیشانداوە، بۆ چارەسەری تەواوی ئەو كێشانەی لەنێوانیان دروست بووە، تەنانەت ئەوەشی خستووەتە روو، كە ئامادەن بچنەوە سەر رێككەوتنەكەیان تەواوی خاڵەكانی جێبەجێبكەن.\nئامانجی پارتی‌و یەكێتی-یش لەو نزیكبوونەوەو دەستپێشخەرییانەیان بۆ گۆڕان، ئەوەیە ئەو بزووتنەوەیە وەك كارتێكی فشار لەدژی یەكتری بەكاربهێنن، بەڵام ئەمە وەك خێرێك بۆ گۆڕان كەوتووەتەوەو دەرفەتی ئەوەی لەبەردەمدایە، بەوانە خۆی بەهێز بكاتەوە.\nلەو بارودۆخەدا، گۆڕان دەتوانێت بەپرۆژەكانی خۆیەوە لەگەڵ هەردوو لا گفتوگۆب كات نەك لەسەر پرۆژەكانی ئەوان بڕیار بدات، ئەوەش دەبێتە هۆی ئەوەی رۆڵێكی كاریگەری هەبێت لەچوار ساڵی حكومڕانی هەرێمی كوردستان، كە لەچوار ساڵی رابردوو بە 24 كورسیشەوە نەیتوانی ئەو رۆڵە بگێڕێت.\nزانیارییەكان باس لەوەش دەكەن، كە گۆڕان پیشنیازی ئەوەی لەلایەن یەكیتییەوە خراوەتە بەردەم، رێككەوتنامەی دەباشانی نێوانیان زیندوبكەنەوەو كێشەی ئیدارەی پاریزگای سلێمانی-یش جێبەجێبكەن.\nشارپرێس ئەوەشی زانیوە، لای پارتیشەوە بڕیاری بەشداریكردنێكی راستەقینەو بەڵێنی هەندێك پۆست بەگۆڕان دراوە، كە گۆڕان ئەزموونێكی تاڵی لەگەڵ هەردوولایان هەیەو بەو هۆیەشەوە لەئێستادا بەترسەوە مامەڵە دەكات‌و رەنگە بڕیاردان بۆی قورس بێت.\nگۆڕان ئێستا بەو هۆیەوە كەوتووەتە نێوان دوو بەرەوە، كە خۆساخكردنەوەی گۆڕان لە یەكێك لەو بەرانە، جگە لەوەی خۆی زیان دەكات ئەگەری ئەوەشی لێدەكەوێتەوە بەشێكی بەرەكەی تر لەدەست بدات، بەپێچەوانەشەوە گۆڕان دەتوانێت قەرەبووی ئەوە بكاتەوە، كە ژمارەی كورسییەكانی لەهەڵبژاردنی رابردوو بووە بەنیوە، ئەگەر بێت‌و بەیاریكەرە بەهێزەكە لەنێوان ئەو دوو حیزبە بمێنێتەوە.\nگۆڕان بۆ بەشداریكردن لەحكومەت، تائێستا چەند گەڕێكی گفتوگۆی لەگەڵ پارتی بەرێوەبردووە، كە ئەوەی دووەمیان براوەی یەكەمی هەڵبژاردنەوەو بڕیارە ئەمڕۆ شەممە 16ی شوبات دواین گەڕی كۆبوونەوەكانی لەگەڵ لەگەڵ ئەو حیزبە بەرێوەبەرێت.\nبڕیاریشە دوای كۆبوونەوەكەی ئەمڕۆو گەیشتن بەرێككەوتن جڤاتی نیشتمانی گۆڕان كۆبوونەوەی خۆی بكات‌و بڕیاری یەكلاكەرەوە بدات، كە رەنگە ئەو بڕیارە چارەنووسی گۆڕان بۆ چوار ساڵی داهاتوو دیاری بكات، بەوەی بە بەهێزی دەمێنێتەوە، یان پێچەوانەكەی.\nنزار مەحمود ئەنجامی جڤاتی نیشتمانی گۆڕان بۆ شارپرێس باسی لەوە كرد، گفتوگۆكانیان لەگەڵ پارتی بۆ پێكهێنانی حكومەت باش چووەتە پێشەوەو بڕیاریشە، لەو بارەوە دواین كۆبوونەوە بكەن و بگەن بەرێككەوتن.\nنزار مەحمود وتیشی: دوای رێكەوتنی شاندی گۆڕان‌و پارتی، ئەنجامی وێككەوتنەكە دەهێنرێتەوە كۆبوونەوەی جڤات‌و بەدەنگی زۆرینەو كەمینە یەكلادەكرێتەوەو ئەوەش دەبێتە بڕیاری یەكلاكەرەوە بەبەشداریكردن لەحكومەت.\nرۆژنامەنووس: سیڤان ئازاد بەشداریكردووە لەئامادەكردنی ئەم راپۆرتە


فرۆشتنی مادەی هۆشبەر و لەشفرۆشی لە ئیلام بە ئاشكرا ئەنجام دەدرێت – زاگرۆس پۆست\nماڵەوە / کوردستان / فرۆشتنی مادەی هۆشبەر و لەشفرۆشی لە ئیلام بە ئاشكرا ئەنجام دەدرێت\nفرۆشتنی مادەی هۆشبەر و لەشفرۆشی لە ئیلام بە ئاشكرا ئەنجام دەدرێت\nچوار شه‌ممه 4 ئازار 2015\tکوردستان, کۆمەڵایەتی, هەواڵ 115 جار خوێنراوه‌ته‌وه\nهێزە ئینتزامی و ئەمنیەتیەكانی كۆماری ئیسلامی لە شاری ئیلام، هیچ هەوڵێك بۆ پێشگرتن لە فرۆشتنی ئازادانەی مادەی هۆشبەر لە نێو پاركە سەرەكیەكانی ئەو شارەدا ناخەنە گەڕ.\nبە پێی راپۆرتی ماف نیوز، لە ماوەی چەند هەفتەی رابردوو وردە فرۆشەكانی مادەی هۆشبەر لە شاری ئیلام، لە نێو پاركی بەناوبانگی “پاركی شارەداریی” لە حاڵی هاتوچۆ كردندان و بە شێوەی ئازادانە سەرقاڵی فرۆشتنی مادەی هۆشبەرن.\nلە درێژەی ئەو راپۆرتەدا هاتووە: خەڵكی دانیشتووی ناوچەكە و ئەو كەسانەی بۆ پشووی رۆژانەی خۆیان روو لەو پاركە دەكەن، تاكوو ئیچستا چەندین جار هێزە ئینتزامیەكان و باقی دامەزراوە پەیوەندیدارەكانیان لە دۆخی دڵتەزێنی ئەو پاركە ئاگادار كردووەتەوە، بەڵام هیچ هەوڵێ لە لایەن ئەو هێزانەوە لە ئیلام بە مەبەستی پێشگرتن لەو كێشەیە نەخراوەتە گەڕ.\nبە وتەی شایەتحاڵان، هاتوچۆی ژنانی لەشفرۆش كە پێدەچێ گیرۆدەی نەخۆشی ئیدز بن، بۆ نێو ئەو پاركە زیادی كردووە و ئەوەش نیگەرانی هاوڵاتییان بۆ ئەگەری گیرۆدەبوونی منداڵەكانیان بەو كێشە كۆمەڵایەتییانە، چەند هێندە كردووە.\nپێشتریش لە پاركەكانی سەنتەری شاری كرماشان، چەندین حاڵەت لەو جۆرە گرفتانە رووی داوە و كاربەستان بەرامبەری زۆر كەمتەرخەمن و هیچ ئاوڕێكی لێ نادەنەوە.


خێزانی بارزانی خانویان لە بەریتانیا كڕیوە و وەك بەرتیل بەكاریان هێناوە\nژیان وەردەكاریەكەی دەخاتەروو\n31.12.2019 02:10 PM\nسیروان بارزانی خاوەنی كۆمپانیای كۆڕەك بۆ یەكلایی كردنەوەی كەیسێكی كۆمپانیاكە لەگەڵ دوو كۆمپانیای هاوبەشی خۆی كە بیانین دوو خانو لە بەریتانیا دەدات بە بەرتیل بۆ ئەوەی كۆڕەك لە هاوپشكی ئەو دوو كۆمپانیایە دوور بخاتەوە و لە ئێستادا دادگاییكردنەكە بەڕێوە دەچێت.\nكەیسی دادگاكانی ویلایەتە یەكگرتووەكان تیشكیان خستووەتە سەر ئەوەی كە چۆن بەریتانیا، بەتایبەتیش بازاڕی خانووبەرە رۆڵی هەیە لەكێشەی حوكمڕانی عێراق، داوایەكی لێكۆڵینەوە كە مانگی رابردوو خرابووە بەردەم دادگای هەرێمی ویلایەتە یەكگرتووەكان لە ویلایەتی پێنسیڤانیا دژ بە كۆمپانیای یاسایی دێكرتی هاوبەشیی سنووردار (Dechert LLP) بە وردەكارییەوە پیلانێك دەردەخات كە تیایدا خانووی گرانبەهای لەندەن وەكو بەرتیل بۆ كاربەدەستانی بواری تیلیكۆمیونیكەیشنی عێراق بەكار بهێنرێت لە پێناو رووتكردنەوەی بەشێك لە دیارترین وەبەرهێنەرە بیانییەكان كە سەدان ملیۆن دۆلاریان وەبەرهێناوە.\nبەگوێرەی راپۆرتێكی ئیرۆ ریپۆرتەر، كەیسی بەكار هێنانی دوو خانو لە بەریتانیا لەلایەن خێزانی بارزانیەوە ئاشكرا دەكات بۆ یەكلایی كردنەوەی كەیسێك لە عێراق كەپیلانەكە لەلایەن رەیمۆند رەحمەوە كە یەكێكە لە كاریگەرترین خاوەنكارەكانی لوبنان و لە بەرژەوەندیی سیروان بارزانیدا دایڕشتووە.\nئەو كەیسە یاساییە دەریدەخات كە چۆن بە بەهای 2.3 ملیۆن پاوەندی ئیستەرلینی خانووبەرە بەكارهێنراوە بۆ دەستبەسەردا گرتنی زیاتر لە 800 ملیۆن دۆلار كە لەلایەن گەورەترین كۆمپانیای تیلیكۆمی فەڕەنسی و گەورە كۆمپانیایەكی لۆجستیی كوەیتییەوە لە عێراقدا وەبەرهێنرابوو.\nكێشەكە لە خاوەندارێتیی كۆمپانیای كۆڕەكدا دەخولێتەوە پەیووەەندیەكانی عێراقەیە و لە ساڵی 2000دا وەك كۆمپانیایەكی ناوچەیی مۆبایلی سنووردار هەرێمدا دروست كراوە. لە ساڵی 2007دا كۆڕەك مۆڵەتی كاركردنی سەرانسەری عێراقی لە كۆمیسیۆنی راگەیاندن و پەیوەندیكردن بەدەست هێنا. بەڵام ئەو مۆڵەتە نرخەكەی 1.25 ملیار دۆلار بوو، دەبوو ئەو رەزامەندیی كۆمیسیۆنەكە وەربگرن ئەگەر هەر گۆڕانكارییەك لە 10% یان زیاتری خاوەندارێتیی كۆمپانیاكەدا بكرێت.\nهیچ كام لە پیەر یوسف و مەنسور سوكار لەو خانووانەدا نەژیاون. بەڵكو خانووەكەی ویمبڵی بۆ ماوەی نزیكەی سێ ساڵ لەلایەن د. عەلی ناسر ئەلخویلدییەوە و خێزانەكەیەوە بەكارهێنراوە كە ئێستا بەڕێوەبەری گشتیی كۆمیسیۆنی راگەیاندن و پەیوەندیكردنە\nكۆڕەك بۆ ئەوەی بتوانێت تێچووی ئەم مۆڵەتە بدات رووی كردە وەبەرهێنەرانی بیانی، بە دیاریكراوی كۆمپانیای لۆجستیی كوەیتی بەناوی ئەجیلیتی پەبلیك وێرهاوسینگ و هاوبەشەكەی كە كۆمپانیا زەبەلاحە فەڕەنسییەكەی بواری تیلیكۆمە بەناوی ئۆرەنج. ئەجیلیتی و ئۆرەنج پێكەوە و دوای وەرگرتنی رەزامەندیی كۆمیسیۆنەكە لە ساڵی 2011دا زیاتر لە 800 ملیۆن دۆلاریان لە رێگەی هاوبەشییەكەوە بەناوی عێراق تیلیكۆم لە كۆڕەكدا وەبەرهێنا.\nئەو دوو كۆمپایایە بوونە خاوەنی 44%ی پشكەكانی كۆڕەك و مافی ئەوەشی وەرگرت ببێت بە خاوەنی 51%ی كۆمپانیاكە. بەڵام رێك لەو كاتەدا كە عێراق تیلیكۆم ویستی ئەو خاوەندارێتییە بەدەست بهێنێت، وەك لە تۆمارەكانی دادگادا هاتووە كۆمیسیۆنی راگەیاندن و پەیوەندیكردن "لە پڕ و بەبێ هیچ روونكردنەوەیەك" هەڵوێستی نەرێنی بەرامبەر وەبەرهێنەرە بیانییەكان دەربڕی.\nلە مانگی حوزەیرانی 2014دا، رێكخەرانی كۆمیسیۆنەكە رایگەیاند كە وەبەرهێنانەكەی عێراق تیلیكۆم لەو كۆمپانیا كوردییەدا " بەتاڵ و پووچەڵ و ناڕاستە" و فەرمانیدا كە هەموو پشكەكان بگەڕێنرێنەوە بۆ خاوەنە رەسەنەكانی كۆمپانیاكە كە سەرەكیترینیان خاوەنكار و فەرماندەی پێشمەرگە سیروان بارزانییە.\nلە كاتێكدا كە ئەو پشكانە گەڕێندرانەوە بۆ سیروان بارزانی و خاوەن پشكەكان تری هاوڕێی چاوشین حەسەن چاوشین بارزانی و جیكسی حەمۆ مستەفا، ئەو زیاتر لە 800 ملیۆن دۆلارەی كە ئەجیلیتی و ئۆرەنج وەبەرهێنانیان پێ كردبوو نەگەڕێنرایەوە. ئەو دوو وەبەرهێنەرە ناكۆكییەكەیان بردە بەردەم نێوەندكاری نێودەوڵەتی و كەیسەكەی خستە بەردەم ناوەندی دارایی نێودەوڵەتیی دوبەی (DIFC) و ژووری بازرگانیی نێودەوڵەتی (ICC).\nلە بارن هیڵەوە بۆ بانستید\nهەرچەندە مامەلەكە زۆر ئالۆزە و بەڵام بەپێی ئەو داوا یەی خراوەتە بەردەم دادگای پێنسیلڤانیا، دوو خاوەنكار كە پەیوەندیدارن بە رەیمۆند رەحمەوە كە گوایە ئەندامێكی بێلایەنی لیژنەی چاودێریی كۆڕەكە و لە راستیدا پەیوەندیی بازرگانیی نزیكی لەگەڵ سیروان بارزانیدا هەیە، دوو خانوویان لە لەندەن كڕیوە و دواتر ئەو دوو خانووە لەلایەن هەمان ئەو ئەندامانەی كۆمیسیۆنی راگەیاندن و پەیوەندییكردنەوە بەكارهێنراون كە بڕیار لەسەر چارەنووسی كۆڕەك دەدەن.\nكۆمپانیای دێكرت كە بارەگا سەرەكییەكەی لە فیلادێلفیایە و پێشتر لەگەڵ هەریەك لە سیروان بارزانی و رەیمۆند رەحمەدا كاری كردووە سەبارەت بە كەیسی پەیوەندیدار بە كۆڕەكەوە، لەو مامەڵانەدا هەریەك لە پیەر یوسف و مەنسور سوكاری وەك نوێنەر بەكارهێناوە و هەمان ژمارەی كڕیاری بۆ هەردوو فرۆشتنەكە داناوە، ئەوەش دەریدەخات كە هەمان كەس یان هەمان دامەزراوە لە پشت هەردوو مامەڵەكەوەن\nلەو دوو خانووە یەكیان كەوتووەتە بارن هیڵ لە وێمبڵی و بە پارەی نەخت لەلایەن پیەر یووسفی هاوڕێی رەیمۆند رەحمەوە بە نرخی 830 هەزار پاوەندی ئیستەرلینی لە ئەیلولی 2014 دا كڕدراوە. خانووی دووەم كە لەسەر هایەر درایڤ لە بانستیدە، هەر بە پارەی نەخت لە مانگی كانوونی یەكەمی 2016 لەلایەن هاوڕێیەكی تری رەیمۆند رەحمەوە بە ناوی مەنسور سوكارەوە كڕدراوە.\nهیچ كام لە پیەر یوسف و مەنسور سوكار لەو خانووانەدا نەژیاون. بەڵكو خانووەكەی ویمبڵی بۆ ماوەی نزیكەی سێ ساڵ لەلایەن د. عەلی ناسر ئەلخویلدییەوە و خێزانەكەیەوە بەكارهێنراوە كە ئێستا بەڕێوەبەری گشتیی كۆمیسیۆنی راگەیاندن و پەیوەندیكردنە. موڵكەكەی بانستیدیش تا مانگی ئەیلولی رابردوو كە سكاڵاكەی عێراق تیلیكۆم بەرز كراوەتەوە، لەلایەن بەڕێوەبەری گشتیی پێشووی كۆمیسیۆنەكەوە بەكار هێنراوە.\nبەڵگەنامەكان دەریدەخەن كۆمپانیای دێكرت كە بارەگا سەرەكییەكەی لە فیلادێلفیایە و پێشتر لەگەڵ هەریەك لە سیروان بارزانی و رەیمۆند رەحمەدا كاری كردووە سەبارەت بە كەیسی پەیوەندیدار بە كۆڕەكەوە، لەو مامەڵانەدا هەریەك لە پیەر یوسف و مەنسور سوكاری وەك نوێنەر بەكارهێناوە و هەمان ژمارەی كڕیاری بۆ هەردوو فرۆشتنەكە داناوە، ئەوەش دەریدەخات كە هەمان كەس یان هەمان دامەزراوە لە پشت هەردوو مامەڵەكەوەن.\nبەپێی بەڵگەنامەكانی دادگا، بەكارهێنانی ئەم خانووانە لەلایەن بەڕێوەبەرانی كۆمیسیۆنی راگەیاندن و پەیوەندیكردن بەرتیلێكی گەندەڵانەیە كە تیایدا كاربەدەستەكان ئەو خانووانەی لەندەنیان پێ دراوە لە بەرامبەر دەركردنی كۆمپانیاكانی ئۆرەنج و ئەجیلیتی. داوای لێكۆڵینەوەكە لە هەوڵی بەدەستهێنانی بەڵگەی زیاتردایە بۆ ئەم بابەتە.\n3221 جار بینراوە


ترسی ڕووخانی ڕێژیم لە لێدوانی کاربەدەستانی تاراندا – خۆڕاگری\nHomeوتارترسی ڕووخانی ڕێژیم لە لێدوانی کاربەدەستانی تاراندا\nماوەیەکە کاربەدەستانی ڕێژیمی ئیسلامیی تاران لە لێدوان و باسکردنەکانیاندا قسە لە مانەوە و نەمانەوە، ڕووخان، یان ڕۆیشتن و نەڕۆیشتنی کۆماری ئیسلامی دەکەن. هەرچەند بەشێکیان ڕووخانی ڕێژیم بە خەونی دوژمنان لەقەڵەم دەدەن و دەڵێن دەمێننەوە، بەڵام پرسیار ئەمەیە ئەگەر لە ڕووخانی ڕێژیمەکەیان نەترساون، چی وایان لێ دەکا، کە ئەو قسانە بکەن؟\nڕۆژی ٧ی بەفرانباری ١٣٩٧ی هەتاوی، هاوکات لەگەڵ ساڵوەگەڕی ڕاپەڕینی بەربڵاوی خەڵکی زیاتر لە ١٠٠ شاری ئێران لە دژی ڕێژیمی ئیسلامیی تاران لە بەفرانباری ساڵی ١٣٩٦دا، کە بە توندی لە لایەن ڕێژیمەوە سەرکوت کرا و وێڕای دەستگیرکردنی هەزاران کەس، نیزیکەی ٣٠ کەسیشیان کوشت، حسێن شەریعەتمەداری، سەرنووسەری ڕۆژنامەی کەیهان، لە وتارێکدا بە ناوی ”ئەگەر بڕیار بوو بڕۆین بۆ نەڕۆیشتین”، کۆمەڵێک حەدیس و قسەی مێژووییی سەردەمی سەرهەڵدانی ئیسلام دێنێتەوە و پەیدابوونی کۆماری ئیسلامی لەگەڵ فتووحاتی ئیسلام و پەرەسەندنی جوگرافیای ئیسلام بەراورد دەکا و دەگاتە ئەم ئاکامگیرییە، کە ڕێژیمی ئیسلامیی تاران ناڕووخێ!\nشەریعەتمەداری ئاماژە بە داگیرکردنی ئێران و ڕۆم لە لایەن سپای عەرەبە موسڵمانەکانەوە دەکا و دەڵێ، پێغەمبەری ئیسلام بە سپایەکی بچووک و لە بارودۆخێکی دژواردا، بەبێ چەکوچۆڵێکی ئەوتۆ بیری لە فەتحی ئێران و ڕۆم کردەوە، کە سپای خوانەناسان ئەو هەواڵەیان بیست، پێکەنیان دەهات، بەڵام سەرەنجام کۆشکی زلهێزەکانی ئەو سەردەمە لەلایەن سپای ئیسلامەوە خاپوور کرا.\nمەبەستی شەریعەتمەداری لە گێڕانەوەی ئەو بابەتە ئەوەیە کە دەیەوێ بڵێ، سەرکەوتنی ڕێژیمی ئیسلامی لە ئێران هاوتای سەرکەوتنەکانی سپای پێغەمبەری ئیسلامە و پاش پێداهەڵگوتنێکی زۆر بەسەر خومەینیدا، دەڵێ، گەلێک پیلان دژی خومەینی و ڕێژیمەکەی لەگۆڕێدا بوون، ئەوکات زۆر کەس کەمترین گومانیان لەوەدا نەبوو، کە ڕێژیمی خومەینی سەرناگرێ، کەچی ئەوە ڕێژیم پاش چل ساڵ هەر ماوە و دژمن هیچی وەدەست نەکەوتووە. پاشان ئیشارە بەوە دەکا کە لک و پۆیەکانی ڕێژیمیش لە یەمەن و سووریە و عێراق سەرکەوتوو بوون. لەبەر ئەوە پرسیار دەکا، کە بۆچی پاش چل ساڵ ڕێژیم هەر ماوە؟\nشەریعەتمەداری لە وەڵامی پرسیارەکەی خۆیدا ڕوونی ناکاتەوە، کە بۆچی لە تەمەنی چل ساڵیی ڕێژیمدا بیری بە لای ئەو پرسیارەدا چووە. ئەگەر ڕێژیمەکەیان ناڕووخێ، بۆچی لە ماوەی دوو ساڵی ڕابردوودا زۆر جار کاربەدەستانی ڕێژیم باس لە مانەوە و نەمانەوەی ڕێژیم دەکەن؟!\nسەرنجڕاکێش ئەوەیە کە هاوکات لەگەڵ ئەو قسانەی شەریعەتمەداری، حەسەن خومەینی، نەوەی بناغەدانەری ڕێژیمی ئیسلامی لە حسێنییەی جەمارانی تاران قسەی کردووە و ئەویش هەر ئیشارەی بە ڕووداوەکانی سەردەمی سەرەتای ئیسلام کردووە، بەڵام ئەو، لە ڕوانگەیەکی جیاوازەوە بۆی چووە و بە هێنانەوەی کۆمەڵێک وتەی ئیمامی یەکەمی شیعەکان، هێمای بۆ کۆمەڵێک هۆکار کردووە کە دەبنە هۆی ڕووخانی ڕێژیم.\nحەسەنی خومەینی بە ئیشارە بەوەی کە ژێرخانی هەموو کۆمەڵگەیەک ”ئەخلاق و ڕازیبوونی خەڵکە”، داوا دەکا لێکۆڵینەوە لە ڕێساکانی ڕەفتاری ڕێژیم بکرێ، بۆ ئەوەی بزانن ئاخۆ بە پێی ئەو ڕێسایانە ڕێژیم دەتوانێ درێژە بە ژیانی خۆی بدا، یان دەڕووخێ.\nهەڵبەت حەسەنی خومەینی لە توێکڵی قسەکانیدا گلەییی ئەوە دەکا کە لە جومگەکانی دەسەڵاتدا بەشی کەسانی وەکوو ئەویان کەم داوە، بۆ ئەوەش وتەی ئیمامی یەکەمی شیعەکان دێنێتەوە کە گوتوویەتی: ”ئەگەر دیتتان کۆمەڵگەیەک سەرمایەکانی خۆی لە بواری هێزی مرۆیی و زانایان و گەورەکاندا بەکار نەهێنا و وەپشتگوێی خستن، ئەوە بزانن ئەوانە نیشانەی ڕووخانی ڕێژیمی ئەو کۆمەڵگەیەن.”\nنەوەکەی خومەینی بەردەوام لە قسەکانیدا پاساو بۆ دڵسۆزیی خۆی لە هەمبەت ڕێژیمدا دێنێتەوە و نیگەرانیی خۆی لە مانەوە و نەمانەوەی ڕێژیم بە ئاسایی دەزانێ. ئەو بۆڵەبۆڵەی حەسەنی خومەینی لە کاتێکدایە کە تەنیا بوودجەی دەزگای ”پاراستن و بڵاوکردنەوەی بەرهەمەکانی خومەینی” لە بوودجەی گشتیی ئێراندا بۆ ساڵی ١٣٩٨ی هەتاوی ١٨ میلیارد تمەنە. بۆیە لە کۆتاییی قسەکانیدا مانەوەی ڕێژیم بەوە دەبەستێتەوە کە بەشی خۆی و یارانی ڕیفۆرمخوازیشی لە بوودجە و جومگەکانی دەسەڵاتدا پارێزراو بێت. چونکە خۆی و ڕێفۆرمخوازان بە زامنی مانەوەی ڕێژیم دەزانێ و ئەگەر وەپشتگوێ بخرێن، ڕێژیم دەڕووخێ و بەشی هەمووان وێکڕا بەدۆڵێدا دەڕوا.


بەڵگە فەلسەفیەکانی- بونی خودا\nدووەم: بەڵگەی گەردوونی کەلامی.\nخودی بەڵگەی گەردوونی کۆکراوەی کۆمەڵێک تێڕوانین و لێکدانەوەی ترە، یاخود دەتوانین بڵێین بە شێوازی تر خراونەتە ڕوو، وەک:\n1- بەڵگەی جووڵە(Motion): ھەموو جوڵەیەک سەرەتای ھەیە.\n2- بەڵگەی ھۆکاری(casuality): ھەموو ڕووداوێک ھۆکارێکی ھەیە.\n3- بەڵگەی ھاتنە بوون(contengincy): بۆ گەردوون ھەیە و بۆ ھیچ نییە؟\n4- بەڵگەی پلە بەندی(degree): ھەموو ھێزێک، ھەیە لەخۆی گەورەتر، ھێزێکیش ھەیە لە ھەمووان گەورەتر.\nھەریەکە لەم بەڵگانە بەجۆرێک دوپاتی دەکەنەوە کە پێویستە (جووڵێنەری یەکەمی، یان ھۆکاری یەکەمی، یان بەدیھاتن، یان خاڵ و پلەی یەکەمی) بوونی ھەبێت و ناکرێت ڕووداوەکان بێ کۆتا بن و سەرەتایەکیان نەبێ، چونکە ئەوکات مانای وا دەدات ڕووداوەکان دەبنە ھۆی ڕووانی یەکتر بەبێ ئەوەی ھۆکارێک ھەبووبێ، و جووڵێنەرێک ھەبووبێ و ببێتە ھۆی ڕوودانی ڕووداو ئیتر کە ھۆکاری یەکەم بوونی نەبوو لەسەرەتاوە چۆن ڕووداو پەیدا بوو؟\nئەم بەڵگانە دەتوانین بەگشتی کۆبکەینەوە لە یەک بەشدا کە ناسراوە بە بەڵگەی گەردوونی (Cosmological argument).\nیەکەم کەس بەوردی ئەم بەڵگەی خستبێتە ڕوو فەیلەسوفی ئیسلامی (ئیمامی غزالی)، بووە لەسەدەی( 12)، کاتێک کە فەیلەسوفە موسڵمانەکان کاریگەرببوون بە فەلسەفەی یۆنانی و باوەڕیان وابوو گەردوون ئەزەلییە و سەرەتای نییە، ئیمامی غەزالی کتێبێکی لەو بارەوە دانا بەناوی (تهافت الفلاسفة)، تیایدا ڕوونی کردەوە گەردوون پێویستە سەرەتای ھەبێت (چونکە ئەگەر گەردوون سەرەتای نەبێت ئەوا مانای وایە بێ کۆتا ڕووداو بوونی ھەیە و ھەریەکەش دەبنە ھۆی ڕوودانی ئەوەی پاش خۆیان، کە ئەمەش مانای وایە ھۆکاری ڕوودان و دروستبوونی ڕووداو بوونی نییە و ھەر لەخۆیەوە و لە دێرینەوە ڕوودەدات! کە ئەمەش ھەڵەیە، چونکە ئەگەر ڕووداو ھەبوو یەکەم: سەرەتای ھەیە، دووەم: ھۆکاری ھەیە، بەڵام ئەگەر لە ئەزەلەوە بێت ئەوا سەرەتا و ھۆکار بوونی نابێ، ئیتر چۆن ڕووداو بوونی دەبێ؟\nبۆیە پێویستە گەردوون سەرەتای ھەبێت و ڕووداوەکانی دەسپێکیان ھەبێت، ئەم بەڵگەیە تا ئێستاش پشتی پێدەبەسترێت بۆ بوونی بەدیھێنەر، بەپەرەسەندنی زانستی گەردوونناسی زیاتر پشتڕاستبوویەوە، ھەروەھا ئەم بەڵگەیە پەرەیپێدراوە لەلایان فەیلەسوفی لاھوتی (ویلیام لان کریگ) کتێبێکی لەمبارەوە داناوە بەناوی بەڵگەی گەردوونی کەلامی(kalam cosmological argument)، بەکورتی بەڵگەکە بەم شێوەیە دێتەوە:\n1- ھەموو ڕووداوێک سەرەتا و ھۆکارێکی ھەیە.\n2- گەردووون ڕووداوە و سەرەتایەکی ھەیە.\n3- کەواتە گەردوونیش ھۆکارێکی ھەیە.\nگەردوون سەرەتای ھەیە که( 13.8 )ملیار ساڵ لەمەوبەر دەستی پێکردووە، پێویستە بەدیھێنەرێک یاخود ھێزێکی یەکەمی ھەبێ کە گەردوونی ھێنابێتە بوون و دەسپێکی خاڵی یەکەمی گەردوونبێت.\nکاتێک دەبینین لە دوای ھەموو جووڵەیەک ھێزێک ھەیە و لە دوای ھەموو ڕووداوێک بکەرێک ھەیە، بەم شێوە ئەگەر بەردەوام بین ئەوا پێویستە بڵێین کە ھێزی یەکەم بوونی ھەبێت کە سەرەتا و دەسپێکی جووڵە بێت، بەو پێیەی گەردوونیش سەرەتای ھەیە و لەنەبوونەوە ھاتووە کەوایە پێویستە دروستکەرێک و ھۆکارێکی ھەبێت کە ئەم ھۆکارە ھێزێک بێ توانای ھێنانەدی (ماددە، وزە، کات، شوێن)ی ھەبێت وە پێویستە ئەم ھۆکارە یەکەم: نەگۆڕ بێت و پێویستی بە جوڵێنەر نەبێ، دووەم: ناماددی بێت چونکە ماددە سەرەتای ھەیە و بوونی ئەگەرییە و پێویستی بە بزوێنەر و ھۆکار ھەیە، سێیەم: پێویستە زانا و بەتوانا بێت کە گەردوون بێنێتە بوون و بەوردی ڕێکی بخات، ئەو ھۆکارە یەکەمییەش ئێمە ناوی دەنێین خودا (کە بوونێکی ناماددیە بۆیە نەگۆڕە و پێویستی بە جوڵێنەرێک یان دروستکەرێک نییە لەپێش خۆیدا و زانا و بەتواناشە).\nھەروەھا ئێمە کاتێک دەڵێین ھەموو ڕووداوێک یان ھەموو جووڵەیەک یان ھەموو بوونێک ھۆکارێکی ھەیە مانای وا نییە خوداش دەبێت ھۆکارێکی ھەبێ، چونکە ئەو ڕووداو نییە و پێویستە ھەبێ، وەک ڕوونمان کردەوە خودا نەگۆڕە و ناماددیە، واتە ھۆکار و ڕووداو نییە ئیتر سەرەتاشی پێویست نییە، بەڵکو (واجب الوجود)ە، دەبێت بوونی ھەبێ تا ببێتە ھۆکاری ھاتنە بوونی گەردوون و دەسپێکی ڕووداوەکان.\nبۆ سادەتر تێگەیشتن لەم بابەتە نموونەيه ك دەخەمە ڕوو: وای دانێ سەربازێک لە ھەوڵی جێبەجێکردنی ھێرشدایە و پەیوەندی بە کەسی سەروی خۆی دەکات بۆ وەرگرتنی فەرمانی ھێرش، ئەوەی سەرووی خۆیشی پەیوەندی بە سەروی خۆی دەکات و سەروتریش بە سەروتر و سەروتری ئەویش بە سەروتر!\nئێستا ئەگەر دانەیەک نەبێت لە ھەمووان گەورەتر و فەرمانەکانی لێوە دەربچێت ئەوا پرسەکە تا ھەتا بەردەوام لە خوار بۆ سەر دەڕوات و سەربازەکە ناگات بە ئەنجامێک و ھەر دەبێت چاوەڕوان بێت، بۆیە پێویستە دانەیەک ھەبێت لە ھەمووان گەورەتر و دەسەڵاتدارتر كه فەرمانی لێوە دەربچێت، ھەر بۆیەش ھۆکار لە دوای ھۆکار کە ببنە ھۆی ڕووداوی دوای خۆیان ھەڵەیە و لۆژیکی نيیە ،چونکە بەم شێوەیە ھەر ڕووداوێک و ئەوەی دوای خۆی دروست دەکرد و بەمەش کۆتاییان نەدەھات و ھیچ ھۆکارێک نەدەبوو کەوا گەردوون دروستبکات و لەئەنجامدا ئێمە بێینە بوون، بەڵکو ڕووداو دووای ڕووداو دەڕۆیشت و تەواو نەدەبوو بێ کۆتا دەڕۆیشت و ھیچ ئەنجامێکیشی نەدەبوو، واتە پێویستە دروستکەری یەکەمی بوونی ھەبێت و ئەو بزوێنەری سەرەتا بێت و فەرمانی دروستبوونی گەردوون و ئێمە دەربکات، ئینجا ئێمە بوونمان دەبێت، نەک لە ئەزەلەوە ڕووداوەکان ڕووبدەن، چونکە ئەگەر خاڵی سەرەتا و فەرمان بوونی نەبێ خاڵی کۆتایش بوونی نابێت.\nھەر کەسێک ئەم بەڵگەیە ڕەت بکاتەوە پێویستە بۆمان بسەلمێندرێت کە:\nشتانێک ھەن دێنە بوون بەبێ ھۆکار و پێویست ناکات ھەموو شتێک ھۆکارێکی ھەبێ.\nیانیش دەبێ بیسەلمێنن کە گەردوون سەرەتای نییە و ھەر ھەبووە.\nئەوکات دەتوانن ئەم بەڵگەیە ڕەت بکەنەوە و بڵێن بوونی خودا واجب نییە و گوماناوییە (واتە بە ڕەتکردنەوەی ئەم بەڵگەیە بوونی خودا لە یەقینەوە دەگۆڕێت بۆ گوماناوی نەک مانای وابێت خودا بوونی نیە).


لە خاکەوە پێشبینی بورجەکانی ئەمڕۆ بخوێنەوە 24.04.2021\n24/4/2021 08:26 AM\nهێماکان ئاماژە بە سەرکەوتنەکانت دەدەن لەلایەنی پیشەییەوە، بەردەوام بیرۆکەی نوێ دەگات بە مێشکت و ئەم تایبەتمەندییەکی سەرنجڕاکێشە، متمانەی تەواوت بە خۆت هەبێ و پێش هەر بڕیارێکی بنەرەتی بەباشی بیری لێبکەوە. لەوانەیە بە سووکی نەخۆش بکەویت، ئسراحەتی تەواو وەربگرە و بایەخ بە خواردنی تەندروست بەدە.\nبەپێی نیشانەکانی ئەستێرەناسی، لەم ماوەیەدا کۆمەڵێک کێشەی فکریت بۆ دروست دەبێت، جێگەی نیگەرانییە، دەتوانی بە ڕاوێژ وەرگرتن و داوای هاوکاری لە کەسە نزیکەکانت، ئەم دۆخە تێپەڕێنیت، پێویستە ئێستا و هەموو کاتێکی دیکە ئارام و لەسەرخۆ بیت، ئەگەر دەتوانیت پشو وەربگرە چونکە لێی سودمەند دەبی. لەگەڵ هاوبەشەکەت و باقی ئەندامانی خانەوادەت زیاتر مێهرەبانی بنوێنە، کارەدانەوەیەکی باشی بۆت دەبێت.\nبیر لە کار و پڕۆژەیەکی گرنگ دەکەیتەوە، لەسەرخۆیی خۆت ڕابگڕە و هەوڵ بدە دڵی کەسانی دەوروبەرت ڕابگریت، ئەگەری سەرکەوتنت لە ئێستادا زۆرە بەڵام ئەگەر لەو ڕێگەیەدا کەسانی دیکە عاجز بکەی، هیچ خۆشییەکی لێ وەرناگریت. شەوان پێش نوستن 15 خولەک بیر لە پڕۆژەکەت بکەوە.\nبەردەوام هەوڵ ئەدەی بۆ بەدەست‌هێنانی سەرکەوتنی زیاتر و خۆت زۆر هیلاک دەکەیت. پێویستە ئاگاداری تەندروستی خۆت بیت چونکە خەریکە نادیدەی دەگریت و ئەمە تاکە مەترسییە لەسەر تۆ. کاتێکی زیاتر تەرخان بکە بۆ خانەوادەکەت، هێماکان ئاماژە بە هاتنی هەواڵێک دەکەن لەلایەن کەسێکی ناسیاوەوە.\nبۆ تۆ نیشانەکان ئاماژەدەری دەسپێکی قۆناغێکی نوێن، ئیتر بیر لە ڕابردوو مەکەوە، ئەەوەی ڕوویدا تەواو بوو، هەوڵبدە لەنێوان هەستەکانتدا هاوسەنگی ڕابگریت، هەروەها لەنێوان هاورێکانتدا، بەم شێوەیە سودمەند دەبیت. متمانەت بە تواناکانی خۆت هەبێ و بەباشی بیربکەوە، باشترین ڕیگاکان خۆیان بۆ تۆ دەردەخەن.\nنیشانی ئەستێرەناسی باس لەوە دەکەن کە تۆ ئەگەرچی کەسێکی کۆمەڵایەتیت، بەڵام لە ئێستادا دڵت لای دۆست و ئازیزانت نییە و لێیان دوورکەوتویتەوە، لەم دۆخەدا بە شوێن کەسێکی نوێدا مەگەڕێ، کەسە باشەکان لە دەوری خۆتن، بیانبینە و هەستی خۆت دەرببڕە، خۆشی و ئاسودەیی دەگەڕێتەوە بۆ ژیانت.\nتۆ کەسێکی بەتوانایت، بەتایبەت لە بواری پیشەییەوەو ئێستاش بارودۆخەکە زۆر باشە، لەلایەن کەسێکی ناسیاوەوە داوای هاوکاریت لێدەکرێت، ئەوەندەی لە تواناتە هاوکاری خۆت پێشکەش بکە، سودی ئەم کارە بۆ تۆ پاشەکەوت دەبێت. هاوکات چەند ئامانجێکی بەرزت هەیە، هەرگیز ئەمانە فەرامۆش مەکە و هەوڵەکانت مەوەستێنە.\nتا ئێستا چەند گۆڕانکارییەک ڕویداوە و تۆ لە ئامانجەکەت دووربویتەوە، جێگەی نیگەرانی و خەمباری نییە، کاتێکی زیاتر لەگەڵ ئازیزانت بە و دوای باشتربونی باری دەرونیت، زیاتر بیر لە ئامانجەکەت بکەوە، چارەسەری دەربازبوون و سەرکەوتن خۆی دەردەخات و سەرجەم زیانەکانی رابردوو قەرەبوو دەبێتەوە، زۆر گرنگی بدە بە تەندروستی خۆت.\nلەوانەیە ئەو دۆخەی ئێستات بەدڵ نەبێ بیر لە گۆرانکاری بکەیەتەوە، بەڵام نیشانەکان ئاماژەیان بە چاوەڕێ کردنە، سودلە پەلەکردن وەرناگریت، هەوڵ بدە هەموو لایەنەکان لێک بدەیتەوە و بە هاوکاری و راوێژی خێزانەکەت، باشترین ڕێگە هەڵبژێریت. لەوانیە هەندێک گۆڕانکاری قورس بێت بۆ تۆ، دابەشی بکە بەسەر چەند هەنگاوێکی بچووکتردا.\nهێماکان ئاماژەیان بە چەند ئاستەنگێکە، بەڵام هاوکات دەتوانی چارەسەریان بکەیت بە مەرجێک بەوریاییەوە تەعامولیان لەگەڵ بکەیت. مەهێڵە ئەرکە پیشەییەکانت کاریگەرییان هەبێت لەسەر هەستەکانت، هاوسەنگی ڕابگرە لەنێوان خێزانەکەت و چالاکییەکانت. متمانەت بە تواناکانی خۆت هەبێ و مەجال بە هیچ جۆرە بێ‌هیواییەک مەدە.\nئەگەر لە کار و چالاکییەکاندا سەرکەوتوو بوویت، پێوسیتە لەخۆبایی نەبیت و ئاگادار بی کە هێماکان ئاماژە بە چەند بەربەستێک دەکەن. هەوڵبدا ئارامی خۆت بپارێزی و لەسەرخۆ بیت، چانسی سەرکەوتنی تۆ ئێستاش کراوەیە، تەنیا پێویستە سود لە ئەزموونەکانی ڕابردوی خۆت و هاوکارانت وەربگریت.\nهەستی خۆشحاڵی لەنێو خێزانەکەتدا زۆرە و ئەمە پیرۆزترین شتە بۆ تۆ و پێویستە ئاگاداری لە سەرجەم ئەو هەستە باشانە بکەیت.\nهەندێک گرفتی چاوەڕوان نەکراو دێنە پێشەوە، یەکێک لە هێماکانی تۆ خۆراگرییە، کەوایە نیگەران مەبە و تەنیا متمانەت بە خۆت هەبێ، یارمەتی لە کەسانی نزیکت وەربگرە و دڵنیابە ڕێگایەک بۆ ئاسودەییت ئەدۆزیتەوە. ئەگەرچی لە هەستەکانتدا هاوسەنگی هەیە، بەڵام مەترسی شڵەژان دەبیندرێ و پێویستە زیاتر ئاگاداری لێ‌بکەیت.


به ڤیدیۆ.. منداڵى ئه‌ستێره و كه‌سایه‌تییه‌کان باوانیان بێ هیوا ده‌كه‌ن\nزۆربه‌ى ئه‌وانه‌ى ده‌بن به ئه‌ستێره و كه‌سایه‌تى به‌ناوبانگى هونه‌رى و سیاسى و كۆمه‌ڵایه‌تى خه‌ڵك وا ده‌زانێت منداڵى ئه‌م خانه‌وادانه‌یش به هه‌مان شێوه‌ى باوك و بنه‌ماڵه‌كه‌ى په‌روه‌رده‌یه‌كى باش كراوه و هیچ كات تووشى هه‌ڵه نه‌بوونه‌ته‌وه.\nبه‌ڵام به سه‌یركردنى ئه‌م ڤیدیۆیه‌ى خواره‌وه بۆت ده‌رده‌كه‌وێت كه پێچه‌وانه‌ى بیركردنه‌وه‌كانى تۆیه به‌وه‌ى هەندێک لە منداڵى كه‌سه به‌ناوبانگه‌كان باوانیان بێ هیوا كردووه و متمانه‌یان له‌ده‌ست داوه.\nزۆربه‌ى منداڵى كه‌سایه‌تییه دیاره‌كانى دنیاى هونه‌رى و سیاسى و كۆمه‌ڵایه‌تى و ئابوورى، كه‌سانێكن تووشى ڕووداوى كووشتن و له ده‌ستدانى په‌رده‌ى كچێنى و كۆكاین و خواردنى مه‌ى زۆر و گۆڕینى ره‌گه‌زى دەبنەوە، ئه‌مه‌یش هه‌مووى به‌هۆى پشتگوێخستن و گرنگی پێ نەدانی باوانیان و بوونى زۆرى پاره و تواناى زیاتر له‌خۆیان واى لێ كردوون.\nبه‌شێك له‌وانه باوك و داكیان هه‌وڵى چاره‌سه‌ریان داون، به‌شێكى تریان دواى چاره‌سه‌ركردنیش گه‌ڕاونه‌ته‌وه سه‌ر ئاکارەکانی پێشوویان، له‌م ڤیدیۆیه‌ى خواره‌وه‌دا چه‌ندان چیرۆكى جیاواز تۆمار كراوه.\nئه‌م بابه‌ته 2599 جار خوێنراوه‌ته‌وه


گوڵڕیز قەھرەمان - ویکیپیدیا، ئینسایکڵۆپیدیای ئازاد\nگوڵڕیز قەھرەمان MP\nMember of the نیوزلەند Parliament\nfor سەوز party list\n٧ی تشرینی یەکەمی ٢٠١٧\n1981 (تەمەن ٣٩–٤٠)\nگوڵڕیز قەھرەمان (بە فارسی: گلریز قهرمان، بە ئینگلیزی: Golriz Ghahraman؛ لەدایکبووی ١٩٨١) سیاسەتوان و ئەندام پەرلەمانی نیوزیلاندە. گوڵڕیز بە ڕەچەڵەک کورد و ئێرانییە. ئەو ھەروەھا نووسەر و چالاکی بواری پەنابەران و مناڵانە. قەھرەمان یەکەم پەنابەر بووە کە ھەڵبژێردراوە بۆ پەرلەمانی نیوزلەندا.\nگوڵڕیز قەھرەمان لە دایکێکی کورد و سوننی و باوکێکی شیعە لە دایکبووە و بە مناڵی لە مەشھەد ژیاوە. لە ساڵی ١٩٩٠دا، لەدوای کۆتایی شەڕی ئێران و عێراق، قەھرەمان و خێزانەکەی ئێرانیان بەجێ ھێشتووە و داوای پەنابەرییان کردووە لە وڵاتی نیوزیلاند. لەوێ قەھرەمان خوێندنی زانکۆی تەواو کردووە. دواتر لە زانکۆی ئۆکسفۆرد ماستەری لە بواری مافدا وەرگرتووە.\nقەھرەمان ئەندامی حیزبی سەوزی ئەوتێیارەوا نیوزلاندە (بە ئینگلیزی: Green Party of Aotearoa New Zealand). گوڵڕیز چەند جار لایەنگریی خۆی لە پەنابەران، کەمینەکان و خەڵکی خۆجێیی نیوزلاند پیشان داوە. ھەروەھا لەگەڵ نووسەری کورد بێھرووز بووچانیدا دیداری کردووە لە کاتی ھاتنیدا بۆ نیوزلاند.\nکۆمنزی ویکیمیدیا، میدیای پەیوەندیدار بە گوڵڕیز قەھرەمان تێدایە.\n^ "Green lawyer hopes to be first refugee to win a seat in Parliament". Stuff. 2017-01-17. Retrieved 2021-01-22.\n^ Ghahraman, Golriz (2019-11-15). "We welcome Behrouz Boochani – and we can learn from him, too". The Spinoff. Retrieved 2021-01-22.\n^ Menon, Praveen (2020-07-24). "Kurdish-Iranian writer granted refugee status in New Zealand". Reuters. Retrieved 2021-01-22.\nوەرگیراو لە «https://ckb.wikipedia.org/w/index.php?title=گوڵڕیز_قەھرەمان&oldid=809941»\nپەنابەران لە نیوزلەندا\nدەرچووانی زانکۆی ئۆکسفۆرد\nژنە نیوزلەندییەکان لە سیاسەت\nدەروازەی نیوزیلاند/وتارە پەیوەندیدارەکان\nئەم پەڕەیە دواجار لە ١١:٢٤ی ١٥ی تەممووزی ٢٠٢١ نوێ کراوەتەوە.


چوارقوڕنە: كێشەوگرفتەكانی ناحیەكە گفتوگۆیان لەسەر كرا\nچالاکیەکانی ڕیکخراو 2018-07-17 555 جار بینراوە کۆمێنت\nئەمڕۆ (سێ شەممە) بەرواری (17/7/2018) لە هۆڵی خانەی رۆشنبیری منداڵانی (چوارقوڕنە) بەئامادەبوونی هەریەكە لەبەڕێزان (مامۆستا كاسترۆ مەعروف) و (مامۆستا رەمەزان نامق) ئەندامانی ئەنجومەنی پارێزگای سلێمانی، لەدرێژەی چالاكییەكانی رێكخراوی (كوردستان بۆ هەمووان)و لە چوارچێوەی پڕۆژەی (بەهێزكردنی ئەدای ئەنجومەنی پارێزگای سلێمانی‌و پتەوكردنی لەگەڵ هاووڵاتیان) كە بەهاوكاری رێكخراوی (NED ) ئەنجامدەدرێت. هەستا بەئەنجامدانی دووەمین گفتوگۆیكراوە لەناحیەی (چوارقوڕنە) بەمەبەستی گفتوگۆكردن لەسەرخستنەڕووی كێشەو گرفتەكانی ناوچەكەو هەروەها وەرگرتنی راوپێشنیاری هاووڵاتیان بۆ چوار ساڵی داهاتووی ئەنجومەنی پارێزگای سلێمانی.\nگفتوگۆكراوەكە بەوتەی بەخێرهاتن لەلایەن بەڕێز (حاكم حسێن محەمود) بەڕێوبەری ناحیەی چوارقوڕنە، دەستیپێكردو لەوتەیەكدا بەڕێزیان تیشكی خستە سەرگرنگی ئەنجامدانی چالاكییەكە، هیوای خواست كە ئەم گفتوگۆكراوەیە ئەنجامی هەبێت‌و ئەنجومەنی پارێزگای سلێمانی بتوانێت لەسنوری دەسەڵاتی خۆیدا هەندێك لە كێشەكانی ناحیەكە چارەسەر بكات. دواتریش بەڕێزیان ئاماژەیان بۆ هەندێك لەكێشە سەرەكیانە كرد كە لە ناحیەكە بوونیان هەیەو تائێستا چارەسەر نەكراون.\nپاشان هەریەكە لەبەڕێزان (مامۆستا كاسترۆ مەعروف) و (مامۆستا رەمەزان نامق) ئەندامانی ئەنجومەنی پارێزگای سلێمانی، پاش روونكردنەوەی ئەرك و دەسەڵاتەكانی ئەنجومەنی پارێزگاكان، هەروەها ئاماژەشیان بۆ ئەو ڕیگریانە كرد كە دێنە بەردەم ئەنجومەنی پارێزگاكان، هەر لەمیانی گفتوگۆكراوەكەدا ئەندامانی ئەنجومەن چالاكییەكانی (رێكخراوی كوردستان بۆهەمووان)یان بەرزنرخاند‌و بەوەی كە هەمیشە هاوكارێكی باشی ئەنجومەنی پارێزگا بوون‌و هەروەها رۆڵێكی زۆرباشیان هەبووە لە نزیككردنەوەی ئەنجومەن لەگەڵ هاوڵاتیان.\nدواتر دەرگای گفتوگۆ بۆ ئامادەبووان كرایەوە ، ئامادەبوانیش وێڕای خستنەڕووی گرفتەكانیان چەند رەخنەیەكیشیان ئاڕاستەی ئەنجومەنی پارێزگاكردو دواتریش راو پێشنیاری خۆیان خستەڕوو بۆ ئەوەی ئەنجومەنی پارێزگا بتوانێت لە چوارساڵی داهاتوودا كاریان لەسەر بكات.


چالاكوانانی هەولێر: پێویستە لێپێچینەوە لە باڵیۆزی توركیا بكرێت – کوردی – RojNews.News\n28/02/2020 - 9:36:12 pm\nدووشەممە, 27 أغس 2018 – 09:30 ڕۆژنیوز – بڕیار محەمەد\nڕۆژی ٢١ی ئەم مانگە کە یەکەم ڕۆژی جەژنی قوربان بوو، باڵیۆزی تورکیا لە عێراق چووە کەرکوک و لەوێ وتی، “کەرکوک شاری باو و باپیرانمانە” ئەوەش نیگەرانی هاوڵاتیان و چالاکوانانی لێکەوتەوە.\nعەلی مەحمود، چالاكوانی كۆمەڵگەی مەدەنی لە هەولێر، بۆ ڕۆژنیوز قسەی کرد و وتی: هەموو بەڵگە مێژووییەكان دەیسەلمێنن، كە كەركوك خاكی كوردستانە، بەڵام پێكهاتەكانی دیكەش بەشێكن لە كەركوك، وەكو توركمان و عەرەب و كلد و ئاشوری.\nوتیشی: لایەنە سیاسییەكانی باشوری كوردستان لە هەمبەر پرسی كەركوك كەمتەرخەم بوون، چونكە دەبوایە دوای قسەكانی باڵیۆزی توركیا، حزبە سیاسییەكان قسەیان هەبوایە یاخود خۆپیشاندانی سەرتاسەریان ئەنجامبدایە.\nعەلی مەحمود باسی لەوەش كرد: كەركوك ناوەندی بزووتنەوەی ڕزگاریخوازی گەلی كوردە لە باشوری كوردستان، بۆیە پێویستە لە حكومەتی داهاتووی عێراقدا كار لەسەر ئەوە بكرێت ژیان و گوزەرانی دانیشتوانی كەركوك باشتر بكرێت، هەروەها لەو هەڵانەی كە كورد لە ماوەی ١٥ ساڵی ڕابردوو كردویەتی دووبارەی نەكاتەوە .\nهەروەها كۆسرەت ئەحمەد، چالاكوانی كۆمەڵگەی مەدەنی لە هەولێر، بۆچوونی وایە: پێویستە هێز و لایەنە سیاسییەكانی باشوری كوردستان بانگێشتی باڵیۆزی توركیا بكەن و لێپێچینەوەی لەگەڵ بكەن لەسەر ئەو قسەیەی كە لە یەكەم ڕۆژی جەژنی قوربان كردی، كە وتی كەركوك خاكی باب و باپیرانمانە، چونكە ئەو قسانەی پێچەوانەی بنەما یاسایەكانە و لە هەمان كاتیشدا پێشێلی یاسایی كردوە.\nئەوەشی وت: توركیا دەیەوێت لە ڕێگای ئەو قسانەوە نیشانی بدات، كە جارێكی دیكە دەسەڵاتی دەوڵەتی عوسمانی بگەڕێنێتەوە بۆ كەركوك و ناوچەكە، بۆیە پێویستە ئێمە وەكو چالاكوانان هەڵوێستی جدیمان هەبێت لەسەر قسەكانی باڵیۆزی توركیا، ئەگەر هەر بەڵگەیەكیشمان كەوتە بەردەست لەسەر قسەكانی، پێویستە سكاڵای یاسایی لەسەر تۆمار بكەین.


خواردنەوەیەک بۆ خۆپاراستن لە پەتا و هەڵامەتی پایزە\nلەگەڵ هاتنی وەرزی پایز و سەرما بەشێکی زۆرمان تووشی پەتای هەڵامەت و قورگ ئێشە و کۆکە دەبین، بەهۆیەوە بێزاردەبین و هێز و تواناکانمان کەمدەبێتەوە و زوو ماندوو دەبین، لەهەمانکاتدا ئەم نەخۆشیە بە ئاسانی دەگوازرێتەوە لەکەسێکەوە بۆ کەسێکی دیکە.\nپرته‌قال یه‌كێكه له باشترین میوه‌كان بۆ له‌ش، به‌تایبه‌تی له وه‌رزی سه‌رمادا، چونكه برێكی زۆر پێكهاته‌ی به‌سودی بۆ ته‌ندروستی تێدایه وه‌ك ڤیتامین سی و ئه‌ی و بی و مادده‌ی كانزای و كالسیۆم و مه‌گنسیۆم و فۆسفۆر و پۆتاسیۆم.\nهه‌ر بۆیه پرته‌قاڵ لەکاتی بوونی ئەم نەخۆشیە پێویستە گرنگیەکی زۆر بە خواردنی پرتەقاڵ بدرێت، چونکە زۆر بەسوودە بۆ ته‌ندروستی له‌ش له‌كاتی سه‌رمابووندا و به‌رگری له‌ش به‌هێز ده‌كات و جگه‌ر گورچیله و ریخۆڵه پاك ده‌كاته‌وه، چالاكی خوێن خێرا ده‌كات و یارمه‌تی كرداری هه‌رس ده‌دات و دژی هه‌وكردنه.\nچۆن به‌كاریده‌هێنین بۆ سه‌رمابوون؟\n3 پرته‌قاڵ به توێكڵه‌وه\n150 گرام هه‌نگوین یان ئه‌گه‌ر نه‌بوو شه‌كر بەڵام هەنگوین باشترە\n2 كه‌وچكی گه‌وره دارچینی\n2 كه‌وچكی گه‌وره زه‌رده‌چه‌وه‌ی هارراو\nكه‌وچكێكی بچوك زه‌نجه‌فیلی هارراو\nپرته‌قاڵه‌كان پارچه پارچه بكه و بیكه‌ره خه‌ڵاته‌وه له‌گه‌ڵ پێكهاته‌كانی تر، دواتر بیخه سه‌ر ئاگرێكی كز بۆ ماوه‌یه‌كی كه‌م تا ده‌كوڵێت.\nپاشان دایگره و چاوه‌رێكه تا سارد بێته‌وه و له‌شوشه‌یه‌كی به‌تاڵدا هه‌ڵیگره و هه‌نگوینه‌كه‌ی تێبكه، چونكه ئه‌م شه‌كره ده‌یپارێزێت له تێكچونی زیاتر له مانگێك به‌رگه ده‌گرێت ئه‌گه‌ر تێشی نه‌كه‌یت ئاساییه، رۆژانه كه‌وچكێكی گه‌وره‌ی لێبخۆ له‌سه‌ر گەدەی به‌تاڵ له‌گه‌ڵ كه‌مێك ئاو، به‌ڵام ئه‌گه‌ر زۆر به توندی توشی نه‌خۆشیه‌كه بوویت رۆژانه 3 كه‌وچك بخۆ 10 خوله‌ك پێش نان خواردن.\nدارچینی دژی هه‌وكرنی له‌شه، زه‌نجه‌فیل به‌سوده بۆ گه‌رمكردنه‌وه‌ی له‌ش و نه‌مانی كۆكه، یاخود نزمكردنه‌وه‌ی پله‌ی گه‌رمی له‌ش و یه‌كسان كردنه‌وه‌ی.\nئه‌م بابه‌ته 35612 جار خوێنراوه‌ته‌وه\nچۆن خەومان لێ بکەوێت لە شوێنێکی گەرمدا


��ö��� �ط���ԡ�� �ص��Ժҵ ����¹��ä �س���ѭ�ҷ�� � ˹�ҵ�ҧ��� � � �\n��ö��� �ط���ԡ�� �ص��Ժҵ ����¹��ä�س���ѭ�ҷ�� �\n�����������������ö��һس���ٵ�#- ��� ������������ ____________________________\n#- ������ �س���ѭ��\n����������������س���ٵ� �դ����������� �๪� �ѧ��� ������ٵù�� ��м���վ���Ҥ��ҡ�ç������������Ҫ����·���������������.\n���������������㹺�����ҹ�� ����� ��ŷ������ ��� �������ҡ�˧����͡�������繵�.\n�������������������� ����� ���誮�� �ժ����������.\n��������������������� ڭ� ���� �¸���. ����� ͡�ڻ���� ��� ��ǧ��.\n�������������������� ������ҹ� ��� ���ö���ٻ�繵�. ����� �Եڶ�ڵ� ��� ���ö�Ҥ������������繵�. ����� ��� �Ե� ��� ����ª��. 㹺���� ��ҹ����Ƕ֧�ء����ѯ�з�����������Ǣ�ͤ�ͪ��. �����˵ع�� ��м���վ���Ҥ��Ҩ֧�ç�ʴ���� �ѵ������������·ء����ѯ�� ���������仨ҡ�ء���鹨֧���ö�����ҧ���.\n����������������ѭ����� ������� �ѭ���� 㹺������� ��ڨ����� � ���� ڭ�� ͻڻ��ڵ� ͵��� �ҵԭڨ �íڨ ����� ������м���վ���Ҥ��Ҽ���÷ء�� �ѵ���������繤�������ҷ��ѭ �����鹪ҵ���Ъ�����ҧ����. ��ҹ͸Ժ�������� �ѵ������ҹ���繼��������ҷ��ѭ ������ѭ �����鹷ء����ѯ�����ҧ����.\n�������������������� ����ʹڵ� ��� �ѵ�������»��ö�ҡ�����ٻ�繵�. ����� ��¹ڵ� ��� ������ԭ�ѭ�繵� �¹�����ҷ���� �ب� �Թڹ� ������ͧ������Ҵ����. ����� ��Ԫ�ڻ�ڵ� �������ö�� �����������Ҩ��������ٻ�繵�. ����� ��˹ڵ� �����٪� ����������.\n�������������������� �����Ԫ�ڻ�ڵ� ��Ԩڨ ���� �����Ӿѹ�֧����������������� ����ѵ�������������Ӿѹ�֧�������� ��������¡����������ٻ�繵� ��������������� �����ҧ�ô�˹� ���������¨о֧������Һ�ҧ. ��ҹ͸Ժ����� ��������������µѳ��������ԭ.\n�������������������� �Ҩ�¤� ����Сͺ��ú٪� ��͹����㹡�ú٪�.\n�������������������� ���Ҥõڵ� ��˹Ѵ�Թ�����.\n���������������������� �ѵ�������¡�˹Ѵ���¤����Թ����� ���¤������ö���繵�����ҹ�����ҧ��� �����繼���˹Ѵ���¤����Թ����� ��зӤ������ö���繵�����ҹ�� ��������������� ����������鹷ء����ѯ���ժҵ��繵����.\n�������������������� �����ҹ� ���������͹. ͸Ժ����� ���������͹ �դ����繵��ͧ��������Ф����繵��ͧ���ͧ�繵�.\n�������������������� �Ը��� ���Ȩҡ��ѹ �����鹤�ѹ�ա�·ب�Ե�繵�. ����� ͹�� ����ա�����ѹ��з��Ե �����鹨ҡ������ѹ��з��Ե ����Ҥ��繵�. ����� ͵��� �� ����鹢������ ��ͼ����繻ҹ����繼���Ũҡ����� �����ҵ���Ъ�����.\n�������������������ͨ��ȹ� ��������������������㹾�����ѵ ����������ѹ����ԡ �,���. ������ա���¾ѹ ���Դ�ǧ����繸���.\n.. ��ö��� �ط���ԡ�� �ص��Ժҵ ����¹��ä �س���ѭ�ҷ�� � ��.


شارەزایان: داعش بووەتە مەترسیـیەکی جیهانی\nشارەزایان پێیانوایە کە داعش هەڵمەتی بزوتنەوەیەکی ئیسلامی جیهادی و سەلەفی و تەکفیری دەکات وەک جیهانبینییەک بۆ جیهان کە خاوەنی هێزە لەچەند شوێنێکدا، بەڵام ئەمانە ژەهرن پێویستە لەبەرەکانی جەنگ ریشەکێش بکرێن، بە شێوازێکی فیزیکی بە چەک و هەروەها پێویستە ئایدۆلۆژیاکەشیان لەناو بەرین لەڕێی بەرەی جەنگی ئایدۆلۆژییەوە، هاوکات ئیسماعیل محەمەد ئەمین نوسەر و لێکۆڵەرەوە لە وتوێژێکیدا لەگەڵ ئاسۆ جەبار بۆ دەنگی ئەمریکا رایەکی جیاوازی هەیە.....\nئەو پێیوایە : "ئەم کردارانە لە سوریاوە نەکراوە، لەناو جەرگەی مۆدێرنەدا کراوە، مۆدێرنەیە دەیەوێت؛ فەڕەنسا دەیەوێت بڵێت نەخێر هەموو پۆخڵەواتەکانی ئەم دنیایە لەدەرەوەی ئێمەیە، لەدەرەوەی کیشوەری رۆشنگەرییە، نەخێر لەناو هەناوی خۆتاندایە."\nهەروەها لەبارەی خودی ئەوروپاشەوە دەڵێت: " عەقڵی گاڵتەجاری زۆر دوو فاقە، لەلایەکەوە ژیانی کیشوەرەکەی خۆی رادەگرێت، بەڵام بە پێچەوانەوە مامەڵە لەگەڵ ئەوانی تردا دەکات، بە پێچەوانەوە مامەڵە لەگەڵ ئەفریقا و هیندستان و دەرەوەی خۆیدا دەکات."\nوتووێژ لەگەڵ ئیسماعیل محەمەد ئەمین


مام جه‌لال، ئه‌و مه‌رگه‌ی زۆرترین لێكدانه‌وه و گۆڕان به‌دوای خۆیدا ده‌هێنێت\nمن وای داده‌نێم ئاره‌زووی هه‌میشه‌یی به كه‌ڵه‌كه‌كردنی هێز له دوای هێز راناوه‌ستێ، په‌یداكردنی هێز ئه‌و ئاره‌زووه‌یه ئارام نابێته‌وه، به‌مردن نه‌بێ كۆتایی نایه‌ت، ئه‌مه‌ش مه‌یلێكی گشتیه لای ته‌واوی مرۆڤه‌كان.... توماس هۆبز<?xml:namespace prefix = o ns = "urn:schemas-microsoft-com:office:office" />\nئه‌وه‌ی رۆحێكت هه‌یه وه‌ك من مڵكداری و بیركردنه‌وه و ماڵ و سامان تێكی نه‌داوه، سافێتییه‌كی وه‌هات ده‌داتێ فریشته‌كان ببینیت.. به‌ختیار عه‌لی له رۆمانی (كه‌شتیی فریشته‌كان) دا\nچی واده‌كات مه‌رگی مام جه‌لال ئه‌و هه‌موو لێكدانه‌وه و گریمانه جیاواز و دژ به‌یه‌كانه به‌رهه‌م بهێنێت؟ چی واده‌كات له ئێستادا چاوه‌روانی به دیار مه‌رگی مام جه‌لاله‌وه له كۆبونه‌وه و چالاكیه‌كانی ئێستای ناوبراو قسه‌وباسی زیاتر هه‌ڵبگرن؟ چی واده‌كات مه‌رگ له ژیان، گۆڕانكاری زیاتر و گه‌وره‌تر بخوڵقێنت؟\nبه‌ش به‌حاڵی خۆم زۆرم پێناخۆشه له‌سه‌ر مه‌رگی كه‌سێك قسه بكه‌م كه هێشتا له ژیاندا ماوه، لایه‌ك له‌به‌رئه‌وه‌ی ئه‌مه ته‌دوخوله له ژیانی تایبه‌تی كه‌سێكدا و من ماف به خۆم ناده‌م له ژیانی تایبه‌تی هیچ كه‌سێكدا ته‌دخول بكه‌م، له لایه‌كی تره‌وه مه‌رگ هه‌ڵگری نهێنیه‌كی گه‌وره‌یه، كه پێش روودانی ناكرێت سحری ئه‌و نهێنیه خاڵی بكرێته‌وه، یاخود ناكرێت وێنای مردنی كه‌سێك بكه‌یت كه هێشتا خۆی له ژیاندا ماوه، به‌ڵام به‌وه‌دا مام جه‌لال كه‌سێكی ئاسایی نییه و به بوون و نه‌بونی ئه‌و برێكی زۆری هاوكێشه سیاسیه‌كان گۆڕانی ریشه‌ییان به‌سه‌ردا دێت، واته له ئێستادا مام جه‌لال بووه‌ته چه‌قی ئه‌و گریمانانه‌ی كه ده‌شێت رووبده‌ن، بۆیه ده‌هێنێت پێش روودانی ئه‌و مه‌رگه تیشك بخرێته‌سه‌ر به‌شێك له‌و گۆڕانكاریانه‌ی به‌هۆی ئه‌م رووداوه‌وه رووده‌ده‌ن.\nمام جه‌لال و نهێنیه‌كان\nله‌چه‌ند ده‌یه‌ی رابردوودا هیچ چیرۆكێكم به‌رچاو نه‌كه‌وتوه كه تێدا ژماره‌یه‌كی ئه‌وه‌نده زۆر له خه‌ڵك له چاوه‌روانی مه‌رگی كه‌سێكدا ژیان به‌سه‌ربه‌رن، هه‌روه‌ك هیچ به‌دبه‌ختێكیشم نه‌دیوه ئه‌وه‌نده كه‌سانی ده‌وروبه‌ری و خه‌ڵك گره‌و له‌سه‌ر مه‌رگی بكه‌ن و خۆیشی هه‌موو ئه‌و گره‌و و چیرۆكانه ببیستێته‌وه.\nمام جه‌لال فیگه‌ر و كاره‌كته‌رێكی گرنگ و سه‌ره‌كی رووداوه سیاسیه‌كانی شه‌ش ده‌یه‌ی رابردووی كوردستان بووه، ئه‌و كه‌سێك بووه له زۆر بۆنه و ئاڵوگۆر و رووداودا ئه‌گه‌ر دروستكه‌ری یه‌كه‌می نه‌بوبێت ئه‌وا یه‌كێك بووه له توخمه پێكهێنه‌ره‌كانی رووداوه‌كان، هه‌ڵبه‌ت هه‌موو ئه‌و به‌شداریكردنه له خوڵقاندنی رووداوه‌كاندا به لایه‌نێكی ئه‌رێنی بۆ مام جه‌لال نه‌شكاوه‌ته‌وه، ئه‌ویش وه‌ك هه‌ر كه‌س و سیاسی و سه‌ركرده‌یه‌ك چه‌ندین هه‌ڵه‌ی گه‌وره‌ی ستراتیژی و مێژوویی و سیاسی ئه‌نجامداوه كه هه‌ندێكیان وه‌ك تانه هێشتا له‌گه‌ڵیدا ده‌ژین، به‌ڵام هێشتا ئه‌م سه‌ركرده‌یه له‌و توانا مه‌عنه‌وی و كه‌سایه‌تیه‌ی خاڵی نه‌كراوه‌ته‌وه كه بڵێین گۆڕانكاری و جوڵه سیاسیه‌كان به‌ده‌ر له مام جه‌لال گوزه‌ر ده‌كه‌ن، ڕه‌نگه لێره‌دا ئه‌وه‌ش پێویست بكات بڵێین، هه‌موو ئه‌و گۆڕانكاری و جوڵه سیاسیانه‌ی ئێستا رووده‌ده‌ن و مام جه‌لال یه‌كێكه له كاره‌كته‌ره سه‌ره‌كیه‌كانی ناوی، به‌ڵام ئه‌م رۆڵه‌ی مام جه‌لال له‌و گومانه كه‌م نه‌كاته‌وه، داخۆ ئه‌و گۆڕانكاریانه‌ی له ژێر باڵی ئه‌م پیاوه‌دا رووده‌ده‌ن ته‌ندروستانه تێده‌په‌رن و به زیانی كورد ناشكێنه‌وه؟\nله ئێستادا له هه‌موو كه‌س زیاتر كه‌سه نزیك و سه‌ركرده‌كانی حزبه‌كه‌ی مام جه‌لال به‌دیار ئه‌گه‌ری مردنی ئه‌م پیاوه‌وه سه‌رقاڵن، ئه‌وان له هه‌موو كه‌س زیاتر له خه‌می مردنی مام جه‌لالدان، هه‌ڵبه‌ت ئه‌مه‌ش نه‌له خۆشه‌ویستیانه‌وه‌یه بۆ مام جه‌لال و نه‌له ترسی ئه‌و نه‌هامه‌تیانه‌یه كه‌به‌سه‌ر حزبه‌كه‌یان دێت، به‌ڵكو چاویان له‌و میراته‌یه كه مام جه‌لال له ئاستی ده‌سه‌ڵات و سامان و نفوز و ریزبه‌ندی ململانێكاندا به‌دوای خۆیدا جێی ده‌هێڵێت، مام جه‌لال توانایه‌كی سه‌یری هه‌یه له ریزبه‌نكردنی ململانێكانی نێو حزبه‌كه‌ی، توانایه‌ك ده‌توانێت جه‌مسه‌رگیری جیاواز و دژ به‌یه‌ك له حزبه‌كه‌یدا دروست بكات و هه‌ر خۆیشی بیان پوكێنێته‌وه، مام جه‌لال له بریارداندا له ناو یه‌كێتیدا له‌سه‌رو هه‌موو شتێكه‌وه‌یه، په‌یره‌و و مه‌كته‌بی سیاسی و سه‌ركردایه‌تی...، به‌كورتی مام جه‌لال یه‌كێتی وه‌ك حزب ته‌ماشا ناكات به‌ڵكو وه‌ك دامه‌زراوه‌یه‌كی شه‌خسی مامه‌ڵه‌ی له‌گه‌ڵدا ده‌كات، هه‌ڵبه‌ت ئه‌وه‌ی له‌م ئاره‌زوه تێگه‌یشتبێت و مامه‌ڵه‌ی له‌گه‌ڵدا كردبێت زۆر سودمه‌ندبووه چ له‌رووی پۆست و پله‌ی حزبی و حكومی چ له‌رووی سامان و ریزبه‌ندی ململانێكانی نێو یه‌كێتی، بێگومان له یه‌كێتیشدا هه‌وڵێك هه‌بووه بۆ ئه‌وه‌ی مام جه‌لال بكرێته هێڵی سور و هه‌موو وته و راسپارده و بریاره‌كانی وه‌ك به‌ڵگه‌نه‌ویست و حه‌قیقه‌تی ره‌ها ته‌ماشابكرێت و مامه‌ڵه‌ی له‌گه‌ڵدا بكرێت، بێگومان كه‌سه نزیكه‌كانی ده‌وری مام جه‌لال رۆڵی سه‌ره‌كیان بینوه له كێشانی ئه‌و هێڵه و تۆخكردنه‌وه‌یدا، بێگومان به‌شێوه‌یه‌كی نهێنیش مام جه‌لال رۆڵی سه‌ره‌كی بینوه له كێشانی ئه‌و هه‌ێڵه سوره‌دا، كه‌سێك له‌و دیو هێڵه سوره‌كه‌ی ده‌وری مام جه‌لال بیری كردبێته‌وه یان دژ به به‌رژه‌وه‌ندی ئه‌و هێڵه كاری كردبێت چاره‌نوسی وه‌ك چاره‌نوسی نه‌وشیروان مسته‌فا و هاورێكانی ده‌بێت له مه‌كته‌بی سیاسی و سه‌ركردایه‌تی، واته شوێنێك نییه له ناو یه‌كێتیدا بیركردنه‌وه و به‌رژه‌وه‌ندی جیاوازی تێدا بێت، له ده‌ره‌وه‌ی بیركردنه‌وه و به‌رژه‌وه‌ندی مام جه‌لال، هه‌ڵبه‌ت به‌و مانایه نا كه مام جه‌لال خاوه‌ن تیۆر و فه‌لسه‌فه‌یه‌كی سیاسی دیاریكراوه و شوێنكه‌وتوانی ئه‌و ده‌بێت ببنه فه‌قێ و سۆفی ئه‌و بیركردنه‌وه‌یه، به‌ڵكو به‌و مانایه‌ی مام جه‌لال تا ئه‌ندازه‌یه‌كی دیاریكراو هه‌موو جه‌مسه‌رگیری و ململانێیه‌ك له نێو حزبه‌كه‌یدا قبوڵ ده‌كات، به‌ڵام تا ئه‌و شوێنه‌ی كاریگه‌ری سلبی بۆ سه‌ر خودی مام جه‌لال نه‌بێت، مام جه‌لال ئاره‌زوویه‌كی گه‌وره‌ی هه‌یه بۆ جوڵاندنی چارۆكه‌ی كه‌شتی حزبه‌كه‌ی به خواستی خۆی، له یه‌كێتیدا هیچ كه‌س و ده‌زگا و ده‌ستورێك نییه له سكرتێری گشتی بپرسێته‌وه، هیچ میكانیزمێك نییه به هه‌ڵه‌كانی سكرتێر بڵێت: قوربان ئه‌مه‌ت هه‌ڵه‌بوو! هه‌روه‌ك هیچ رێگریه‌ك نییه سكرتێری گشتی رابگرێت له به‌رامبه‌ر جێبه‌جێكردنی هه‌ر جۆره بریارێك یان په‌یوه‌ندیه‌كی نوێ یان به‌رژه‌وه‌ندیه‌كی مادیدا، مام جه‌لال توانیویه‌تی سێ سێكته‌ری گه‌روه له یه‌كێتیدا به نهێنی بهێڵته‌وه، ته‌نها خۆی و چه‌ند كه‌سێكی نزیكی خۆی ئه‌و نهێنیانه ده‌زانن، یه‌كه‌م سێكته‌ر، سه‌رچاوه‌ی داهات و سامانی یه‌كێتیه (پاره و موڵك و كۆمپانیاكان و پشكه‌كانی نه‌وت و پشكه‌كانی كۆمپانیا زه‌به‌لاحه‌كانی ده‌ره‌وه و ناوه‌وه‌ی وڵات...) دووه‌م سێكته‌ری نهێنی: بنه‌ما و شێواز و به‌رژه‌وه‌ندی په‌یوه‌ندیه‌كانی یه‌كێتیه له‌گه‌ڵ لایه‌نه ناوخۆیی و عێراقی و ناوچه‌یی و جیهانیه‌كاندا، سێهه‌م سێكته‌ر كه به‌نهێنی ده‌مێنێته‌وه ته‌نانه‌ت دوای مردنی مام جه‌لالیش به ته‌مومژاوی ده‌مێنێته‌وه، سێكته‌ری هاوپه‌یمانی ستراتیژی نێوان یه‌كێتی و پارتیه، لێره‌دا ده‌بێت به‌كورتی له‌سه‌ر ئه‌م سێكته‌ره‌یان هه‌ڵوه‌سته بكه‌ین، كۆی پرۆسه‌ی سیاسی له كوردستاندا پابه‌ندی ئه‌م رێكه‌وتنه ستراتیژیه‌ی نێوان یه‌كێتی و پارتیه، به‌شێك له چاودێران پێان وایه ئه‌م رێكه‌وتنه هیچ نییه جگه له رێكه‌وتنی نێوان به‌رژه‌وه‌ندی مادی و ده‌سه‌ڵاتدارێتی هه‌ر دوو بنه‌ماڵه‌ی تاڵه‌بانی و بارزانی، به‌شێكی تر پێیان وایه ئه‌م رێكه‌وتنه‌وه بریتیه له كوژانه‌وه‌ی فتیلی شه‌رێكی درێژخایه‌ن، لای هه‌ندێكی تر رێكه‌وتنه‌كه بۆ ده‌مكوتكردن و سه‌ركوتكردنی هه‌ر لایه‌ن و نه‌یارێكی یه‌كێتی و پارتیه، یه‌كێتی له ژێر نفوزی ده‌سه‌ڵاتدارێتی خۆی و پارتیش به هه‌مان چه‌شن، به‌ڵام كۆی ئه‌م بۆچونانه له‌و نهێنیانه كه‌م ناكاته‌وه كه ده‌وری ئه‌م رێكه‌وتنه‌یان داوه، واته چه‌ند به‌ڵگه و ئامانج و هۆكار ریزبكه‌ین و بیانكه‌ینه هۆكار و بیانوی به‌ستنی ئه‌م ستراتیژه هێشتا كه‌ومورت ده‌هێنێت، چونكه نهێنی ئه‌م رێكه‌وتنه ستراتیژییه بۆ مام جه‌لال و مسعود بارزانی ده‌گه‌رێته‌وه.\nمه‌رگێكی دره‌نگ وه‌خت\nكۆی ئه‌و شتانه‌ی له‌سه‌ره‌وه ئاماژه‌مان پێدا له چاوه‌روانی مه‌رگی مام جه‌لالدا سه‌روبن قڵپده‌بنه‌وه! هه‌رچی په‌یوه‌ندی به یه‌كێتی نیشتمانیه‌وه هه‌یه، مام جه‌لال پشكی شێری به‌رده‌كه‌وێت له پاراستنی نهێنیه‌كانی نێو ئه‌م حزبه، بۆیه یه‌كێتی توشی شڵه‌ژانێكی گه‌وره ده‌بێته‌وه، شڵه‌ژانێك په‌یوه‌ندی به كردنه‌وه‌ی گرێ كوێره‌ی ئه‌و نهێنانه‌وه ده‌بێت كه‌له باخه‌ڵی مام جه‌لالدا بون، چونكه ژیانی رێكخراوه‌یی و سیاسی و داهات و په‌یوه‌ندی و رێكه‌وتنه‌كان.. له‌سه‌ر بنه‌مای ئه‌و نهێنیانه به‌رێوه‌ده‌چن كه زۆربه‌ی زۆری ئه‌ندامانی مه‌كته‌بی سیاسی و سه‌ركردایه‌تی نایزانن.\nبێگومان مه‌رگی مام جه‌لال كێشه‌یه‌كی گه‌وره‌تر له یه‌كێتیدا ده‌خوڵقێنێت ئه‌ویش كێشه‌ی جێنشینی سكرتێری گشتی حزبه، كێ ده‌بێته جێگره‌وه‌ی مام جه‌لال؟ چۆن جێگه‌ی ده‌گرێته‌وه؟\nدروست سه‌رجه‌م ئه‌و شتانه‌ی ئاماژه‌مان پێدا ئه‌و راستیه ده‌سه‌لمێنێت كه بۆچی قسه‌كردن له‌سه‌ر مه‌رگی ئه‌م پیاوه له‌م كاته‌دا زۆر هه‌ستیار و پر كێشه‌یه.\nهه‌میشه ژیان باڵاده‌ستی به‌سه‌ر مه‌رگدا كێشاوه، مه‌به‌سته‌مه بڵێم ژیان پابه‌ندمان ده‌كات به رستێك چالاكی و جوڵه و هه‌ڵوێسته‌وه كه‌له كاتی مه‌رگدا هه‌مویان كۆتاییان دێت، ژیان بیركردنه‌وه‌یه له‌و شتانه‌ی كه ده‌بیندرێن، ده‌بیسترێن، به‌ڵام له مه‌رگدا ئیدی دواهه‌مین قسه و دواهه‌مین بینین كۆتایی دێت، له به‌رده‌م چاوه‌روانی مه‌رگی تاڵه‌بانیدا كۆی ئه‌م هاوكێشانه گۆرانی قوڵیان به‌سه‌ردا دێت، ئه‌وه‌ی قسه‌ی له‌سه‌ر نه‌كراوه قسه‌ی له‌سه‌ر ده‌كرێت، ئه‌وه‌ی تا دوا ساتی ژیانی ئه‌و زاته نه‌بیندراوه ده‌بیندرێت، هه‌روه‌ك ئه‌وه‌ی بڵانسی ململانێ ناوخۆییه‌كانی نێو یه‌كێتی راگرتووه نامێنێت، به‌كورتی رستێك چالاكی نوێ، كۆمه‌ڵێك كاردانه‌وه‌ی جیاواز، چه‌ندین حاڵه‌تی له‌ناكاو رووده‌ده‌ن، گه‌ر ئه‌قڵێكی حه‌كیمانه‌ی له پشته‌وه نه‌بێت ئه‌وا ڕه‌نگه مه‌رگی مام جه‌لال بریتی بێت له مه‌رگی یه‌كێتی نیشتمانی كوردستان.


حكومه‌تی هه‌رێم: بڕیارى لادانى پارێزگارى كه‌ركوك قبووڵ ناكەین\nحكومه‌تی هه‌رێمی كوردستان راگه‌یه‌نراوێكی له‌سه‌ر دوورخستنه‌وه‌ی نه‌جمه‌دین كه‌ریم پارێزگاری كه‌ركوك له‌لایه‌ن په‌رله‌مانی عێراقه‌وه بلاوكرده‌وه‌و رایگه‌یاندووه "بڕیارى لادانى پارێزگارى كه‌ركوك قبووڵ ناكەین".\nحكومه‌تی هه‌رێمی كوردستان له راگه‌یه‌نراوه‌كه‌دا ده‌ڵێت "بڕیارى نابه‌رپرسانه‌ى په‌رله‌مانى عیراق به لادانى به‌ڕێز پارێزگارى كه‌ركوك له پۆسته‌كه‌ى، لاى حكوومه‌تى هه‌رێمى كوردستان مایه قبووڵكردن نییه و به هه‌موو شێوه‌یه‌ك له هاوكارى و پشتگیریكردنى به‌ڕێز پارێزگارى كه‌ركووك كه له‌لایه‌ن ئه‌نجومه‌نى پارێزگاوه هه‌ڵبژێردراوه به‌رده‌وام ده‌بین و وه‌ك پارێزگارى شه‌رعیى كه‌ركووك مامه‌ڵه‌ى له‌گه‌ڵدا ده‌كه‌ین".\nحکومەتی هەرێم دەڵێت "پارێزگاری کەرکوک كه له به‌ڕێوه‌بردن و پێشخستن و دابینكردنى ئارامى و سه‌قامگیرى و پته‌وكردنى پێكه‌وژیان و ئاشته‌وییى نێوان پێكهاته نه‌ته‌وه‌یى و ئایینییه‌كانى كه‌ركووكدا ڕۆڵێكى دیار و به‌رچاوى هه‌یه و پارێزگارى له مافه‌كانى هه‌موو پێكهاته‌كان كردووه، ده‌بووایه له‌لایه‌ن په‌رله‌مان و لایه‌نه به‌رپرسه‌كانى دیكه‌ى عیراقه‌وه ده‌ستخۆشى و پشتگیرى لێ بكرێت، نه‌ك بڕیارى لادان و دوورخستنه‌وه‌ى بدرێت".\nلە ڕاگەیەندراوەکەی حکومەتی هەرێمدا ئەوەشهاتووە "له جیاتى ئه‌وه‌ى هه‌وڵ بدات گرژییه‌كان خاو بكاته‌وه، كه‌چى به بڕیارێكى ئاوا، ناكۆكییه‌كان قووڵتر ده‌كاته‌وه، ئه‌م بڕیاره‌ى په‌رله‌مانى عێراق كه هه‌ر له‌سه‌ر كاغه‌ز ده‌مێنێته‌وه، نیشانده‌رى ئه‌و ڕاستییه‌یه كه له عێراق لۆژیكى هێزى زۆرینه كۆتایى نه‌هاتووه و پێناچێت كۆتایى بێت، هه‌روه‌ها ئه‌وه‌ش ده‌سه‌لمێنێت كه ترس و نیگه‌رانییه‌كانى گه‌لى كوردستان له جێى خۆیدان و مافى ڕه‌واى خۆیه‌تى بڕیار له‌سه‌ر چاره‌نووسى خۆى بدات".\nدوای بڕیاری دوورخستنەوەی نەجمەدین کەریم لە پۆستەکەی نوسینگەى ڕاگەیاندنى نەجمەدین کەریم پارێزگاری کەرکوک لە ڕاگەیەندراوێکدا بریارەکەى پەرلەمانى عێراقی بۆ لابردنى ڕەتکردەوە و ڕایگەیاندووە، بە پێی یاسا پوچەڵە.